Хижоб нима учун керак?! | Ислом Нури\n5344 марта кўрилган\nХижоб Аллох таъолога ва Унинг пайгамбарига бўлган итоатни ифодалайди. Аллох таъоло Ўзига шунингдек, пайгамбарига итоат килишни барчамизга амр килди: «Аллох ва Унинг пайгамбари бир ишни хукм килган – буюрган вактида бирон мўъмин ва мўъмина учун(Аллохнинг хукмини кўйиб) ўз ишларидан ихтиёр килиш жоиз эмасдир.Ким Аллох ва Унинг пайгамбарига осий бўлса, бас, у очик йўлдан озиш билан озибди.» (Ахзоб сураси, 36-оят).\nШунингдек, Аллох таъоло айтади: «...Качон сизлар(пайгамбар аёлларидан) бирон нарса сўрасангизлар парда ортидан туриб сўранглар. Мана шу сизларнинг дилларингизни хам уларнинг дилларини хам тоза тутгувчирокдир» (Ахзоб сураси, 53-оят).\nШунингдек, Олий зот: «Эй пайгамбар, жуфтларингизга, кизларингизга ва мўъминларнинг аёлларига айтинг, устларига ёпинчикларини ўрасинлар!» (Ахзоб сураси, 59-оят) – дея мархамат килади.\nХИЖОБ - БУ ИФФАТ\nАллох таъоло аёлнинг хижоб тутишини иффат рамзи деб белгилади. Аллох айтади: «Эй пайгамбар, жуфтларингизга, кизларингизга ва мўъминларнинг аёлларига айтинг, устларига ёпинчикларини ўрасинлар! Мана шу уларнинг (чўри эмас, балки озод аёллар эканликлари) танилиб, озорланмасликлари учун энг якин(воситадир)»(Ахзоб сураси, 59-оят).\nАллох таъоло фитнага сабаб ва бировларни ўзига жалб килиш ёшидан ўтган кекса аёллар хижоб ёпинмаган холда, юз ва кафтларининг очик бўлиши жоизлигини билдириб айтади: «Хотинлардан кексайиб колган, эрга тегишни ўйламайдиганлари бирон бир зеб-зийнатлари билан ясанмаган холларида кийимларини (яъни рўмол-ёпинчикларини) олиб кўйишларида уларда гунох йўкдир.» (Нур сураси, 60-оят).\nЛекин оятнинг давомида Аллох кекса аёллар учун афзалрок ва маъкулрок бўлган нарсани ойдинлаштириб баён киладики: «Ўзларини пок (яъни рўмол, ёпинчикларда) тутишлари ўзлари учун яхширокдир»(Нур сураси, 60-оят), яъни у аёллар учун устки ёпинчиклари(хижоб–тарж.)да юришлари афзалрокдир. «Аллох эшитгувчи ва билгувчидир». (Нур сураси, 60-оят)\nУшбу тарика Аллох хижобни иффатнинг аломати эканлигини маълум киладики, хатто бу либос кекса аёллар учун хам лозим топилди. Энди фитнанинг уяси бўлган ёш кизлар хакида нима дейиш мумкин?\nАллох таъоло айтади: «... Качон сизлар(пайгамбар аёлларидан) бирон нарса сўрасангизлар парда ортидан туриб сўранглар. Мана шу сизларнинг дилларингизни хам уларнинг дилларини хам тоза тутгувчирокдир» (Ахзоб сураси, 53-оят).\nАллох хижобни мўъмин ва мўъминалар калбидаги поклик каби тасвирлади. Зеро, кўз бирон бир нарсани кўрмаса, калбда хам хеч кандай номаъкуллик кечмайди. Модомики кўз бирор нарсага тушар экан, калб хам бирор нарсани хохлаши ёки аксинча хохламаслиги хам мумкин. Бундан келиб чикадики, калб хам кераксиз, номаъкул нарсаларга гувох бўлмаслиги лозимдирки, зеро бу нарса кишини йўлдан оздиради. Хижоб хатто калбида марази бор кишиларнинг хам шахватини ман килади. «Бас, сизлар (парда ортидан бирор номахрам эркакка жавоб килган пайтларингизда) майин-назокатли сўз килмангларки, у холда кўнглида мараз-нифок бўлган кимсалар тамаъ килиб колур. Яхши–тўгри сўзни сўзланглар»(Ахзоб сураси, 32-оят).\nХИЖОБ БУ ХИМОЯ, ТАКВО ВА ИЙМОНДИР\nХИЖОБ БУ ХАЁ ВА АЁЛ НОМУСИНИНГ КАЛКОНИДИР\nРасулуллох Соллаллоху алайхи васаллам шундай деганлар: «Хар бир дин ўзига хос хусусиятга эга. Исломнинг ўзига хос хусусияти хаёдир».\nШунингдек, у киши айтганларки: «Хаё иймондандир, иймон эса жаннатда...». Яна Расулуллох Соллаллоху алайхи васаллам айтганларки: «Хаё ва иймон ўзаро чамбарчас богликдир. Агар ушбу икки сифатдан бири йўк килинса, иккинчиси хам ўз-ўзидан йўк бўлиб кетади».\nОиша (Аллох у кишидан рози бўлсин) хикоя киладилар: «Расулуллох ва отам дафн килинган уйга – дахмага кирганимда бу ерда ўз отам ва эрим бор, деган ўй билан устимдаги ёпинчикни олиб кўяр эдим. Кейинрок бу дахмага Умар дафн килингач, ундан хаё килиб ёпинчикка ўранган холда кирадиган бўлдим». Бундан маълум бўладики, хижоб аёл табиатига хос бўлган хаё билан уйгунлашади.\nШунингдек, соглом фикрли, эс-хуши жойида ва ўз аёли ёки кизини турли хил нопок назарлардан мухофаза киладиган эркакнинг аёл номусини химоя килиш деган табиий туйгуси билан хижоб тўла мос келади.\nЖохилият ва ислом давридаги кўпгина конли тўкнашувларнинг асосий сабаби – аёл номуси ва эркини саклаш эди.\nЎЗНИ КЎЗ-КЎЗ КИЛИШНИНГ ИЛЛАТЛАРИ\nЎзни кўз-кўз килиб намойиш этиш Аллох ва Росулига осийлик бўлиб хисобланади.\nДархакикат, кайси бир кимса Аллох хамда Пайгамбарга бўйсунмас экан, факат ўзигагина зарар келтиради ва бу билан у киши Аллохга хеч кандай зиён етказолмайди. Расулуллох Соллаллоху алайхи васаллам айтганлар: «Умматимнинг барчаси жаннатга дохил бўлади, магарам жаннатдан бош тортганларгина унга кирмаслар». Расулуллох Соллаллоху алайхи васалламдан сўрадилар: Эй Расулуллох, жаннатдан бош тортувчилар хам борми? У киши жавоб бердилар: «Кимки менга итоат этса, жаннатга киради. Модомики менга итоат этмас экан, жаннатга киришдан хам бош тортибди».\nЎЗНИ КЎЗ-КЎЗ КИЛИШ КИШИНИ ЛАЪНАТГА ДУЧОР КИЛАДИ ВА АЛЛОХНИНГ РАХМАТИДАН МАХРУМ КИЛАДИ\nУмайя бинт Рукайка розияллоху анхо Расулуллох Соллаллоху алайхи васалламнинг хузурига исломга содиклиги хакида касамёд килиш учун келганида Росулулллох унга дедилар: «Мен сендан куйидаги шартларга биноан касамёдингни кабул киламан: Аллохга хеч нарса ва хеч кимни шерик килмайсан, ўгрилик, зино, гийбат ва тухмат килмайсан, фарзандларингни ўлдирмайсан, мархумлар устида дод солиб йигламайсан, жохилият даврингдаги каби ўзингни кўз-кўз килмайсан».\nБу ерда Расулуллох ўзни кўз-кўз килишни энг дахшатли, халок килувчи гунохлар каторида санаб ўтдилар.\nЎЗНИ КЎЗ-КЎЗ КИЛИШ КИЁМАТ КУНИДА ЗУЛМАТ-КОРОНГУЛИКДИР\nРасулуллохдан ривоят киладиларки, «Ўз гўзаллигини бировлар олдида намойиш килувчи аёл киёмат кунида дахшатли, нурсиз зулмат кўринишида бўлади». Бунинг маъноси шундан иборатки, бехаё ва ўз либосини магрурларча намойиш килаётган аёл киёмат кунида гўё дахшатли коронгуликдан яралган каби коп-кора кўринишда намоён бўлади. Гарчи бу хадис ўз ишончлилиги жихатидан заиф бўлса хам, унинг мазмуни хакдир. Гап шундаки, гунох иш килиш мобайнидаги лаззат азоб билан, рохат укубат билан, тўклик очлик билан фаровонлик йўкчилик билан ёруглик зулмат билан жазоланади. Бунинг акси хам бўлиши мумкинки, рўзадор кишининг огзидан келаётган хид ёки Аллох йўлида курбон бўлган шахиднинг кони киёмат кунида мушк-анбарнинг хидидан кўра ёкимлирок, хушбўйрок деб эътироф килинади.\nЎЗНИ КЎЗ-КЎЗ КИЛИШ – МУНОФИКЛИК\nРасулуллох Соллаллоху алайхи васаллам шундай деб мархамат килганлар: «Аёлларингизнинг энг яхшиси, Аллохдан такво килувчи мехрибон, хушмуомала, серфарзанд хамда юмшоктабиат ва хамдард бўлувчи аёллардир. Аёлларингизнинг энг ёмони ўзини кўз-кўз килувчи ва мутакаббир аёллардирки, улар мунофикдирлар. Бу каби аёллардан жаннатга факат «ок карга» ўхшаганларигина кира оладилар». Ушбу хадисда РасулуллохСоллаллоху алайхи васаллам бу каби аёлларнинг жаннатга камдан-кам киришларини таъкидлаб улар учун «ок карга» иборасини кўчма маънода ишлатганлар. Аслида хам ок карга табиатда жуда кам учрайдиган кушдир.\nЎЗНИ КЎЗ-КЎЗ КИЛИШ БЕХАЁЛИК ВА ШАРМАНДАЛИКДИР\nРасулуллох дедилар: «Ўз эрининг уйидан бошка ерда либосини ечган аёл Аллох ва ўзи ўртасидаги пардани йиртибди. Албатта, Аллох хар ишга Кодир ва Буюк зотдир».\nЎЗНИ КЎЗ-КЎЗ КИЛИШ БУЗУКЛИКДИР\nАввалда таъкидлаганимиздек, аёл авратдир. Авратни очмок жирканч ва разил ишдир: «Улар качон бузук иш килсалар: «Ота-боболаримизни шундай холда топганмиз. Буни бизга Аллох буюрган», дейдилар. Айтинг (Эй Мухаммад) Аллох хеч качон бундай бузук ишларга буюрмайди» (Аъроф сураси, 28-оят).\nШайтондан бошка хеч ким бу каби бузукликлар килишга чорламайди: «Шайтон сизларни камбагал бўлиб колишингиздан кўркитади ва фахш ишларга буюради» (Бакара сураси, 268-оят).\nЎзини кўз-кўз килувчи аёл жамиятда бузукликларни таркатувчи хавфли ва зарарли бактерия кабидир. Аллох таъоло айтади: «Мўъминлар орасида бузукликлар таркатишни яхши кўрган кимсалар бу дунёда хам, у дунёда хам аламли азобга гирифтордирлар. Аллох билувчи, сизлар эса билмассизлар».\nЎЗНИ КЎЗ-КЎЗ КИЛИШ ШАЙТОН ЙЎЛИДИР\nОдам алайхис салом билан Хавво хамда Аллохнинг душмани Иблис орасида бўлган вокеалар шуни маълум киладики, Иблис хамма ерда ахлоксизликни ёйиш ва одамларнинг авратларини очишга харакат килади. Иблиснинг асосий максади инсонларни хаёсиз килиш ва ўзларини кўз-кўз килишга ўргатишдир. Аллох таъоло айтади: «Эй Одам болалари, Шайтон оталарингизнинг авратларини ўзларига кўрсатиш (яъни уятли ахволга солиш) учун либосларини ечиб жаннатдан чикаргани каби сизларни хам алдаб кўймасин» (Аъроф сураси, 27-оят).\nУшбу тарика Иблис ўз-ўзини кўз-кўз килиш ва ёпинчикларни ечишга бўлган даъватнинг асосчиси бўлди. Шунингдек, хозирда «аёл озодлиги» деб номланаётган сохта шиорларнинг хам рахнамоси Иблиснинг ўзидир. У ўзига итоат килувчи ва Аллохга осийлик килувчиларнинг имоми-рахнамосидир. Булар (яъни Аллохга осийлик килиб Шайтонга итоат этувчилар) биринчи навбатда ўзини кўз-кўз килувчи, мусулмон ёшларни йўлдан оздирувчи бехаё аёллардир. Расулуллох Соллаллоху алайхи васаллам айтадилар: «Мен ўзимдан кейин эркакларга аёллардан кўра хавфлирок фитнани колдирмадим».\nЎЗНИ КЎЗ-КЎЗ КИЛИШ ЯХУДИЙЛАР УСУЛИ\nЯхудийлар халкларни аёл фитнаси ёрдамида бузиш бўйича нихоят даражада муваффакият козондилар. Аёлнинг ташки гўзаллигидан фойдаланиш ер юзидаги яхудий ташкилотларининг энг синалган ва энг ишончли куроли хисобланади. Бу сохада улар анчагина бой тажрибага эгадирлар. Расулуллох Соллаллоху алайхи васаллам айтганлар:«Дунё ишларида эхтиёткор бўлинглар шунингдек, аёллар масаласида хам эхтиёт бўлинглар. чунки Бани Исроилдаги биринчи низо аёллар туфайли содир бўлди».\nРасулуллох Соллаллоху алайхи васалламнинг кофирларга ўхшашдан ва аёллар масаласида уларга эргашишдан кайтарганига карамай, кўпчилик мусулмонлар бу кайтарикка амал килмаяптилар. Шундай килиб Расулуллохнинг башоратлари рўёбга чикди. У киши айтганлар: «Сизлар аввалги халкларнинг изидан эргашасизлар. Хатто улар добнинг инига кирсалар хам ортидан эргашиб кирасизлар. Расулуллохдан сўрадилар: Булар(аввалги халклар–тарж.) яхудий ва насороларми? Расулуллох жавоб бердилар: Яна ким бўлмаса?!».\nАллох ва Расулига бўйсунмай, яхуд ва насороларга кўр-кўрона эргашаётган аёллар Аллохнинг буйругини «эшитдик ва итоат этмадик» дея карши олиб Аллохнинг газабига дучор бўлган яхудийларга накадар ўхшамасалар. Шунингдек, бу каби аёллар Аллохнинг амрини эшитгач, «эшитдик ва итоат этдик» дея жавоб бераётган хак муслима аёллардан накадар узок бўлмасалар. Аллох таъоло айтади: «Ким хак йўлни билганидан кейин пайгамбарга хилоф иш килса ва мўъминларнинг йўлларидан бошка йўлга эргашиб кетса, Биз уни кетганича кўйиб берамиз. Сўнгра жаханнамга дохил киламиз. Накадар ёмон жойдир у.» (Нисо сураси, 115-оят).\nЎЗНИ КЎЗ-КЎЗ КИЛИШ ЖОХИЛИЯТДИР\nАллох таъоло айтади: «Ўз уйларингизда баркарор бўлинглар (яъни бесабаб ўз уйларингиздан ташкарига чикманглар, магар бирон бир хожат учун чикканларингизда эса) илгариги динсизлик(даври)даги ясан-тусан каби ясан тусан килманглар! (Ахзоб сураси,33-оят).\nРасулуллох жохилият (исломдан аввалги) давридаги каби кийкирикларни ифлос ва жирканч амаллардан деб номлади ва бу даврдан юз ўгиришимизни буюрдилар. Куръонда Пайгамбар алайхис салом хакида шундай дейилган: «У пайгамбар уларни яхшиликка буюради, ёмонликдан кайтаради ва пок нарсаларни улар учун халол килиб, нопок нарсаларни уларга харом килади хамда улардан юкларини ва устларидаги кишанларини олиб ташлайди.» (Аъроф сураси, 157-оят).\nХудди шу каби ўзни кўз-кўз килиш жираканч ва разил ишдирки, бу нарса аввалги жохилият даврининг удуми эди. Расулуллох бизни бу нарсадан кайтариб дедилар: «Мен жохилият давридаги барча нарсани бекор килдим». Бу хадис ўзини кўз-кўз килиш, жохилият пайтидаги каби ёрдам сўраб кийкириш, гийбат, гумонсираш, такаббурлик ва судхўрлик каби амалларни ўз ичига олади.\nЎЗНИ КЎЗ-КЎЗ КИЛИШ БУ ХАЙВОНЛИК, КОЛОКЛИК ВА МАЪНАВИЙ БУЗУКЛИКДИР\nЁпинчиксиз ва ялангоч юришга интилиш факат хайвонларгагина хос бўлган тугма хусусиятдир. Инсонларда эса бундай хусусият факат тубан кишилардагина бўлиши мумкин. Бу каби инсонларнинг хаё ва хижоб кийиш хусусидаги онг савиялари хаё ва ўранишликка нисбатан табиий равишда мухаббат хисси билан Аллох шарафлаган инсон онгининг савиясидан анча тубандир. Ўз зийнатларини кўз-кўз килишни, ахлоксизликни хамда хаёсизликни гўзаллик деб хисоблаш бу – инсоннинг табиий хусусиятиларининг бузилишидан ўзга нарса эмас. Холбуки, бу нарса жохиллик ва маънавий бузуклик белгисидир. Инсоннинг маънавий юксалиши унинг ўз авратини либос ёрдамида ёпиши билан чамбарчас боглик. Инсониятнинг либос билан ўраниши хамиша тараккиёт махсули бўлиб келган. Шунингдек, аёлнинг хижоб билан ўраниш инстинкти кишининг иймонидан кувват олувчи инстинкт – ўз номусини химоя килиш инстинкти билан тўла мувофик келади.\nАвратни либос билан ўрашдан кочиш масаласига келсак, бу хол ўз гўзаллигини кўз-кўз килиш ва икки жинсни ўзаро шахвоний ишларга ундовчи, хирсдан кувват олувчи инстинктдир. Бундай ишга интилган ва бунга рози бўлган хар кандай кимса калбидаги ўз номусини саклаш хиссини йўкотади. Шунингдек ўша киши бунинг эвазига бузук аёлларнинг кўз-кўз килаётган гўзаллиги ва номахрам аёл билан зино килиш оркали жирканч махлукка айланади. Бундан келиб чикадики, суюкоёклик ва ўзни кўз-кўз килиш инсоний хусусиятларнинг йўк бўлиши, бехаёлик, кизганиш хиссининг йўколгани ва хиссиётнинг заифлашуви, хис-туйгуларнинг нобуд бўлганидан нишонадир.\nЎЗНИ КЎЗ-КЎЗ КИЛИШ ТЕЗ АВЖ ОЛАДИГАН ЁМОНЛИККА КЕНГ ЙЎЛ ОЧИБ БЕРАДИ\nШариат ва тарихни диккат билан ўрганган киши шунга амин бўладики, гўзалликни кўз-кўз килиш бу бузукликдир. Бу нарса динга хам, дунёга хам баробар зарар келтиради. Агар икки жинс андишасизларча фахш ишга машгул бўлса, иш яна хам ёмон тус олади. Бунинг ёмон окибатлари куйидагилар:\nСуюкоёклар турли-туман бехаё либослар, зийнатлар билан эркакларнинг эътиборини тортиш учун ясан-тусан киладилар. Бу эса маънавиятнинг тубанлашуви ва пулларни харомга сарфлашга олиб келади. Бунинг окибатида аёл жирканч ва арзимас савдо молига ўхшаб коладики, уни хар кимга таклиф этиш ва хар ким кўздан кечириб чикиши бўлган матохга акланади.\nЭркакларнинг маънавий бузилиши. Бу хол ёшларни биринчи навбатда ўспиринларни фохишабозлик ва турли харом ишларни килишга ундайди.\nОилавий алокаларнинг узилиши, оилада ўзаро ишончнинг йўколиши ва ажралишлар сонининг кўпайиши.\nАёлни реклама ашёси сифатида сотиш ёки унинг савдо тизимларида харидорларни чакириш воситаси бўлиб колиши.\nАёлни обрўсизлантириш, ёмон ният ва айёрона максадларда уни барчага намойиш килиш. Бунинг окибатида аёл юзсиз ва ёвуз кишиларнинг тажовузига дучор бўлади.\nТурли хил касалликларнинг таркалиши. Бу хакда Расулуллох Соллаллоху алайхи васаллам айтганлар: «Кайси бир кавмда фахш пайдо бўлса ва улар ўша иш билан очикдан очик шугулланишлари билан дархол улар орасида уларнинг ота-бобларида бўлмаган ўлат касаллиги ва бошка касалликлар таркалади».\nНигох билан зино килиш кенг таркалади. Расулуллох айтганлар: «Кўз нигох зиносини амалга оширади». Бу холатларда Аллох таъолонинг рахматига эришиш максадида шариатнинг бегона аёллардан нигохни олиб кочиш хакидаги буйругини амалга ошириш кийинлашади.\nБашарият учун Аллохнинг оммавий киргин балосини юбориш хавфи. Бунинг окибати атом куроллари ёки зилзилаларнинг асоратидан хам хавфлирокдир. Зеро Аллох таъоло шундай деган: «Биз качон бир шахарни халок килишни хохласак, унинг боёнларини (Ўзимиз юборган пайгамбарга итоат этишга) буюриб, улар итоатсизлик килишгач, у шахар (ахолиси) устига Сўз(азоб тушиши) вожиб–мукаррар бўлур» (Ал-исро сураси, 16-оят).\nРасулуллох Соллаллоху алайхи васаллам айтганлар: «Агар инсонлар ёвузликни кўриб, уни ман килмасалар, улар Аллохнинг азоби тушишига якинлашибдилар».\nШАРИАТ ТАЛАБ КИЛГАН ХИЖОБНИНГ ЗАРУРИЙ ШАРТЛАРИ\n1. Хижоб аёлнинг бутун танасини ёпиб туриши керак, шу каторда хар эхтимолга кўра юзини ва кафтини хам.\n2. Хижобнинг ўзи безак, зеб-зийнат бўлмаслиги керак. Аллох таъоло бу хакда шундай деган: «Кўриниб тургандан бошка зеб-зийнатларини (яъни устларидаги либосдан бошка зеб-зийнатларини номахрамларга) кўрсатмасинлар ва кўкракларини рўмол билан тўссинлар» (Нур сураси, 31-оят). «...илгариги динсизлик (даври) даги ясан-тусан каби ясан-тусан килманглар!» (Ахзоб сураси, 33-оят). Аллох хижобни аёлнинг гўзаллиги, зийнатларини беркитиб туриши учун мажбурий килди. Шунинг учун хам хижобнинг ўзи зийнат, ясан-тусан бўлиши аклсизлик хисобланади.\n3. Хижоб кадди-коматни намоён киладиган даражада юпка матодан бўлмаслиги керак ва кўзга ташланмайдиган тусда бўлиши лозим. Факат шу холдагина аёлнинг хакикий ўранишига (хижобланишига) эришиш мумкин. Юпка хижоб аёлни номигагина ўрайди. Аслида эса у ялангоч холдадир. Расулуллох Соллаллоху алайхи васаллам айтганлар:«Умматимнинг охирида ясан-тусан килиб кийинган – ялангоч(ярим ялангоч) бошлари туянинг ўркачига ўхшаш кийшайган аёллар бўладилар. Уларни лаънатланглар, чунки улар малъун(яъни лаънатланган)дирлар». Бошка бир хадисда бунга кўшимча равишда шундай дейилган: «Улар харгиз жаннатга кирмайдилар, хатто хидини хам хидламайдилар. Холбуки, унинг хиди бир канча масофадан туриб сезилади». Юкорида келтирилган фикрлардан маълум бўладики, нафис, харир, коматларини кўрсатиб турувчи кийим кийиш каттик, халокатли гунохдир.\n4. Хижоб кенг бўлиши, тор бўлмаслиги лозим. Чунки ундан максад атрофдагиларни ўзига жалб килишдан сакланишдир. Тор хижоб аёлнинг бутун коматини намоён килади. Бундай аёлга назари тушган эркак аёлнинг бутун кадди-коматини кўз олдига келтириб тасаввур килиши мумкин. Бундай холатда эса маълум бир разиллик, фитна содир бўлади. Усома ибн Зайд айтади: «Расулуллох Соллаллоху алайхи васаллам менга Дихятул-Калбий совга килган кийимни бердилар. Мен эса уни ўз аёлимга кийдириб кўйдим. Кейинрок Расулуллох мени кўриб : «Нега (халиги) кийимингни киймаяпсан?»- деб сўрадилар. Мен: “Уни аёлимга кийдириб кўйдим»,- деб жавоб бердим. Шунда у киши айтдилар: «Аёлингга бориб айтки, унинг ичидан кўйлак кийиб олсин, токи унинг комати ва жисми билинмасин».\n5. Хижоб атир ёки бошка хушбўй нарсалар билан хушбўйланган бўлмаслиги лозим. Расулуллох Соллаллоху алайхи васаллам айтганлар: «Хушбўй нарсаларни сепиб шу холда эркаклар ундан келаётган хушбўй хидни сезишлари учун уйидан чиккан хар кандай аёл зинокордир».\n6. Хижоб эркакларнинг кийимига ўхшамаслиги керак. Расулуллох Соллаллоху алайхи васаллам айтганлар: «Ўзларини эркакка ўхшатган аёллар бизлардан эмас хамда ўзларини аёлларга ўхшатган эркаклар хам бизлардан эмасдир». Абу Хурайра розияллоху анху шундай деган: «Расулуллох аёллар кийимини кийган эркакларни ва эркаклар кийимини кийиб юрувчи аёлларни лаънатладилар». Расулуллох Соллаллоху алайхи васаллам мархамат килиб айтганларки: «Инсонларнинг уч тоифаси борки, улар жаннатга кирмайдилар ва киёмат кунида Аллох уларга киё хам бокмайди: Ота-онасини хурмат килмаганлар, ўзини эркакка ўхшатган аёл, ўз аёлининг иффатини саклашга бепарво бўлган эркак».\n7. Хижоб иймонсиз, кофир аёлларнинг кийимларига ўхшамаслиги шарт. Расулуллох Соллаллоху алайхи васаллам айтганлар: «Кимки кайси бир кавмга ўзини ўхшатса, бас у ўшалардандир». Абдуллох ибни Амр шундай деганлар: «Бир куни Расулуллох Соллаллоху алайхи васаллам мени махсар бўёги билан заъфарон рангга бўялган кийимда кўриб: «Бу иймонсиз кишиларнинг кийими, буни асло бошка киймагин,- дедилар.\n8. Хижоб кўзга ташланувчан, атрофдагилар назарини ўзига тортадиган бўлмаслиги лозим. Расулуллох бу хакда шундай деганлар: «Бу дунёда одамлар кўзига ташланувчи кийим кийиб юрувчи кимсага Аллох киёмат кунида хорлик либосини кийдириб кўяди». Кўзга ташланувчан ва ажралиб турувчи кийим, бу нарсани киювчилар учун одамларнинг диккатини ўзига жалб килиш воситаси бўлиб хизмат килади. Бу либос одамларнинг олдида гердайиб юрувчи мактанчок, кишининг кимматбахо, дабдабали кийими бўлиши ёки ўзининг зохидлигини намойиш килишга уринаётган риёкор кишининг жулдур кийими хам бўлиши мумкин.\nФИТНА КЎЗГОВЧИ ТАННОЗЛИК ЛИБОСИДАН САКЛАН\nЭй менинг муслима синглим! Агар сен шариат юкорида келтирган шартларини билиб олган бўлсанг, шу нарсани тушуниб олишинг шартки, хижоб кийиб юрибман деган кизларнинг кўпчилиги аслида хижоб тутувчилар каторига кирмайди. Чунки уларда хакикий хижобнинг асаридан хеч нарса колмаган. Бу ерда ўз номи билан аталиши лозим бўлган нарса бошкачарок ном билан аталмокда. Зеро, улар ўз гўзаллигини намойиш килишни хижоб тутиш деб, шунингдек, Аллохга осийликни Аллохга итоат деб номламокдалар.\nИслом тараккиётининг душманлари Исломни бошланишидаёк бўгиб йўк килиш максадида ўзларининг «карши кураш машина»ларини ишга солиб Исломни емиришга бор кучларини сарфладилар. Лекин Аллох таъоло уларнинг барча кирдикорларини барбод килди ва калбларида иймони собит бўлган мўъмин хамда мўъминалар Аллохга итоат этишда содик колдилар.\nОчик курашда муваффакият козона олмаган Ислом душманлари Ислом тараккиётини хидоят йўлидан огдириб юбориш максадида энг маккор ва энг разил усуллар билан зарба беришга касд килдилар. Улар ўзлари ихтиро килган янги нусхадаги хижобларни бу нарсани ўзаро мусулмонлар билан муроса, сулх деб номлаб фаол равишда тарката бошладилар. Шунингдек, улар бу нарса Аллохга итоат этишга хам, шу билан бирга жамиятни хам кониктиради, колаверса, аёл «гўзаллигини» хам мухофаза килади деб жар солдилар.\nШаръий хижобнинг кўп ерда кенг таркалганлиги боис иктисодий кийинчиликларни бошидан кечираётган мода уйлари хижобнинг хакикий маъносини бузиб кўрсатувчи ва аёл гўзаллигини кўз-кўз килувчи янги сунъий хижоб намуналарини бозорларга таркатдилар. Натижада ўша сунъий хижоблар «замонавий хижоб» деган жарангдор номга эга бўлди, холбуки, бу каби нарсалар аввалда эхтиёткорлик ва танкид билан карши олинган эди. Ижтимоий кийинчиликларини даф килиш учун «муроса»га интилаётган суюкоёкларнинг маълум кисмини шаръий хижобнинг моддий зарбаси кийин ахволга солиб кўйди. Вакт ўтиши билан «замонавий хижоб» дея ном олган «фитна кўзувчи таннозлик либослари» хар ерда таркала бошлади. Ушбу ёмон отлик «хижоб»ни кийиб юрган кимсалар ўзларини намунали киз ёки аёл деб хисоблай бошладилар.\nЗамонавий хижобга ўралиб олган эй синглим! Ўз Роббинг Аллох ва пайгамбари рози бўладиган шаръий хижобга бу кийинишим мувофик келади деб кўр-кўрона инонишдан саклансангчи! Сенинг ушбу хатти-харакатингни мактаб, сенга ёмон маслахатлар бераётганларга алданиб колишдан эхтиёт бўл. Буларнинг барчасига алданиб колмагин ва ўзингга ўзинг таскин бериб, «менинг ахволим мана бу очик-сочик юрганлардан кўра яхширокдир, ахир ахмокона иш хам яхши иш каби турли даражага эга-ку», – деб айтмагин. Сен хижоб тутиш шартлари ва шариатнинг буйрукларини махкам тутган такволи опа-сингилларингдан ибрат олишинг лозимдир.\nРасулуллохдан ривоят килинадики, у киши шундай деганлар: «Дунё ишларида ўзингиздан паст бўлган кимсаларга бокинг ва динда ўзингиздан юкори бўлган кимсаларга бокинг. Мана шу Аллохнинг сизларга берган неъматига нисбатан ношукур бўлмаслигингизга олиб борувчи бу энг муносиб ишдир».\nУмар ибн ал-Хаттоб Аллохнинг куйидаги оятларини ўкидилар: «Албатта “Парвардигоримиз Аллохдир», деб, сўнгра (ёлгиз Аллохга тоат-ибодат килишда) тўгри-устивор бўлган зотларнинг олдиларига (ўлим пайтида) фаришталар тушиб (дерлар): «Кўркманглар ва гамгин бўлманглар. Сизларга ваъда килинган жаннат хушхабари билан шодланинглар!» (Фуссилат сураси, 30-оят), сўнг у киши айтдилар: «Маккор тулкилар каби айёрлик килмай Аллохга бўлган итоатларида собит турган кимсаларга Аллохнинг Ўзи мададкор бўлсин».\nАллохга итоат этишда мустахкам ва огишмайдиган бўлинглар ва хак йўлдан хар кандай залолатдан холи бўлган холатда юриб боринглар. Хар кандай осийликни ташлаб чин дилдан тавба килишга шошилинглар. «Барчангиз Аллохга тавба килинглар, эй мўъминлар! Шоядки, (шунда) нажот топсангизлар» (Нур сураси, 31-оят).\nБиз (ушбу буйрукни) эшитамиз ва унга итоат киламиз.\nКалби Исломга нисбатан мухаббат ва хурматга тўла бўлган чин мусулмон Кодир ва Буюк бўлган Роббисининг буйругини эшитиши биланок, дархол уни хаётига татбик этади. Бунда хакикий мусулмонлар ўзларининг вокеъдаги холатини тасаввур кила олмайдиган ва ўз такдирига беэътибор, ўзини йўкотиб кўйган кишилар тўдасига парво килмаган холларида Расулуллохнинг суннатларига итоат этадилар.\nАллох Буюк ва хар ишга Кодир зотдир. У Зот Ўзига ва пайгамбарига итоат этишдан бўйин товлаган кишиларнинг иймонини тан олмайди. Аллох таъоло айтган: «Улар (яъни мунофиклар): «Аллохга ва пайгамбарга иймон келтирдик ва бўйсундик», дейдилар-у, шундан кейин улардан бўлган бир гурух юз ўгириб кетур. Улар мўъмин эмасдирлар. Качон улар Аллох ва Унинг пайгамбарига ўрталарида хукм чикариш учун чорлансалар, баногох улардан бир гурухи (пайгамбар хузурига келишдан) юз ўгирувчидир. Агар хакикат улар (тарафда) бўлса, (пайгамбар олдиларига) бўйин эгиб келурлар. Уларнинг дилида мараз борми ёки Мухаммаднинг хак пайгамбар эканлигидан шубхадаларми ёхуд Аллох ва унинг пайгамбари ўзларига зулм килишидан кўркадиларми?! Йўк уларнинг ўзлари золимдирлар! Аллох ва унинг пайгамбарига ўрталарида хукм чикариш учун чорланган вактларида, мўъминларнинг сўзи «эшитдик ва бўйинсундик» (демокдир). Ана ўшаларгина нажот топгувчилардир. Ким Аллох ва унинг пайгамбарига бўйинсунса ва Аллохдан кўркиб такво килса, бас, ана ўшаларгина (бахт-саодатга) эришгувчилардир» (Нур сураси, 47-52).\nСафийя бинти Шайба розияллоху анхо айтган: «Биз Оиша розияллоху анхонинг уйида бўлганимизда курайш аёллари ва уларнинг фазилатлари хакида сўз очганимизда Оиша айтдиларки: «Курайш аёллари фазилат эгаларидир. Лекин Аллохга касам ичиб айтаманки, мен ансорий аёллардан кўра Аллохнинг китобини тасдикловчирок ва унинг оятларига иймонлирок аёлларни кўрмадим». «Нур» сурасидан ушбу оят нозил бўлди: «... кўкракларини рўмоллари билан тўссинлар» (Нур сураси, 31-оят). Ушбу илохий хукмдан сўнг ансорий эркаклар ўз аёлларига бориб Аллох нозил килган оятни уларга тиловат килиб бердилар. Ансорларнинг хар бир эркаги ушбу оятни ўз хотини, кизи, опа-сингиллари ва барча кариндошларига тиловат килиб берганларида буни эшитган хар бир аёл Аллохнинг Ўз китобида нозил килган хукмига иймон келтириб, уни бажаришга интилган холларида дархол изор-лўнгиларини олиб унинг бир бўлагини йиртиб бошларига ёпдилар ва кўкракларини ёпинчик билан ўрадилар.\nХуллас, Аллохнинг буйруги билан баробар келадиган хеч нарса йўк ва хеч кандай иккиланишсиз Аллох таъолонинг амрини бажариш лозим. Тавба килгин, муслима синглим! «Мен келажакда тавба киламан, намоз ўкийман, хижоб тутаман» деган сўзлардан йирок бўл. Чунки тавба килиши лозим бўлганлар учун тавбани ортга суриш хам гунохдир. Мусо алайхис салом айтган куйидаги сўзларни сен хам такрорлагин: «Мен эса сен рози бўлишинг учун шошдим, Парвардигорим!» (Тоха сураси, 84-оят).\nШунингдек, аввалги мўъмин ва мўъминалар айтган куйидаги гапларни сен хам айтгин:\n«Эшитдик ва итоат этдик. Парвардигоро, гунохларимизни магфират килишингни сўраймиз. Ва факат ўзингга кайтажакмиз» (Бакара сураси, 285-оят).\nХотимада Оламларнинг роббиси Аллох таъолога хамду санолар айтамиз!\nТаржимон ва нашрга тайёрловчи:\nКуръон оятларининг ўзбек тилидаги матнлари Алоуддин Мансур таржимасидан олинди.\nКитобчанинг рус тилидаги матни интернет тармоги оркали «www.badr.esmartkid.com» вебсахифасидан олинган.\n - Доб калтакесаксимон судралувчи бўлиб, ўз инини ер остидан ковлайди. Унинг гўшти калтакесакнинг акси ўларок истеъмол килинади, хусусан ўтга тоблангани. Расулуллохга хам уни такдим килинганида «Сизлар еяверинглар мен уни еб ўрганмаганман» деб жавоб берганлар. Добни баъзи уламолар ботмунчок деб хам атаганлар валлоху аълам.


Солиқ қўмитаси тўртта компанияни "шубҳали" рўйхатдан чиқариб ташлади — Review.uz\nЮқорида номи қайд этилган корхоналарнинг 288 та контрагенти томонидан ҳисобга олинган 21,9 млрд. сўм миқдоридаги ҚҚС суммалари қайта таҳлил қилинди, уларга тузатиш киритиш талаб этилмайди, тузатиш киритилган суммалар эса қайта тикланади.\nЖорий йил 24 февралда ДСҚ «Таҳлика таҳлил» дастури натижаларига кўра дастлаб аниқланган 396 «шубҳали» корхона рўйхати 129 та ташкилот билан тўлдирилганини эълон қилди – улар сони 525 та етди. 12 март куни эса 525 та корхонага яна 53 та ташкилот қўшилди. Шу тариқа уларнинг умумий сони 578 тага етди.\nБиз келтирилган ноқулайликлар учун жавобгарликни тўлиқ тушунган ва ҳис этган ҳолда узр сўраймиз!


Япония коронавирусга қарши вакцинанинг миллион дозасини ташлаб юборишига тўғри келади\nНотўғри шприцлар туфайли миллионлаб японлар Pfizer компаниясининг коронавирусга қарши вакцинасидан фойдалана олмайди. Бу ҳақда «The Japan Times» нашри мамлакат Соғлиқни сақлаш вазирлиги раҳбари Норихиса Тамурага асосланиб хабар берди.\nТаъкидланишича, ўтган ой ҳукумат ҳар бир ампулада олти доза препарат борлигидан келиб чиқиб, 72 миллион кишини эмлаш учун етарли миқдорда дозани олганини эълон қилганди. Бироқ Японияда ишлатиладиган стандарт шприцлар фақат бешта доза препаратни чиқариб олишга мўлжалланган.\nҲукумат тиббий асбоб-ускуналар ишлаб чиқарувчилардан махсус шприцлар ишлаб чиқаришни йўлга қўйишни сўради. Ҳукумат матбуот котибининг сўзларига кўра, ампуладан чиқариб бўлмайдиган олтинчи дозани ташлаб юборишга тўғри келади.\nАввалроқ, Буюк Британияда коронавируснинг нечта янги мутациялари аниқлангани ҳақида хабар берилган эди.


Искандаров Эркинбай Қадирбердиевич\n2018 йил 27сентябридан: “Хоразмпахтасаноат худудий филиали” масъулияти чекланган жамиятига қарашли “Хонқа пахта тозалаш” акциядорлик жамияти бош директори вазифасини вақтинчалик бажарувчи.\nЭлектрон почта: xonqapaxtatozalash@bk.ru\nТелефон рақами: 0362 39 95 840\nМанзил: Хонка, Мулла-ёп-66\nТуғилган йили :15.12.1976\nТуғилган жойи: Хоразм вилояти, Хонка тумани\nПартиявийлиги : Х.Д.П.\nТамомлаган : 2000 й. Тошкент тўқимачилик ва енгил саноат институти (сиртқи).\nМаълумоти бўйича мутахассислиги: тўқимачилик саноати махсулотлари технологияси.\n1996 – 1997 йй. – “Хонка-Шуя” ип-йигирув ва тўқимачилик фабрикасида лаборант\n1997 – 1998 йй. – “Хонқа пахта тозалаш” корхонасида чилангар, таъмирлаш-механика устахонаси бошлиғи\n1998 – 2004 йй. – “Хонқа пахта тозалаш” очик акциядорлик жамияти куритиш-тозалаш цехи бошлиғи\n2004 – 2006 йй. – “Хонқа пахта тозалаш” очик акциядорлик жамияти бош механиги.\n2006 – 2006 йй. – “Хонқа пахта тозалаш” очик акциядорлик жамияти сифат бўлими бошлиғи.\n2006 - 2012 йй.– “Хонқа пахта тозалаш” очик акциядорлик жамияти бош механик.\n2012 – 2014 йй “Хонка пахта тозалаш” очиқ акциядорлик жамияти бош мухандиси\n2014 – 2015 йй “Хонка пахта тозалаш” очиқ акциядорлик жамияти раиси\n2015 – 2018 йй “Хоразм минтақавий пахта терминали” МЧЖ мутахассис\n2018 й. - х.в. - “Хонка пахта тозалаш” ақциядорлик жамияти бош директори вб.


Инновация вазирлиги яна бир баёнот берди. Аммо вазирлик ишонган манбанинг ўзида у ишончли эмаслиги ёзиб қўйилган\n11:35 / 15.03.2021\nЎзбекистон Республикаси Инновацион ривожланиш вазирлиги Kun.uz сайтида эълон қилинган «Баёнот бериш масъулияти. Ўзбекистон расмийларининг вакцина ҳақидаги гаплари қанчалик асосли?» сарлавҳали мақола юзасидан муносабат билдирди.\nВазирлик муносабати матни билан қуйидаги манзилда тўлиқ танишиб чиқиш мумкин.\nИнновацион ривожланиш вазирлигининг муносабати\nKun.uz’нинг мақоласида масъулларнинг баёнотларидаги ўзаро фарқлар ва бир-бирига зид маълумотлар қаламга олинганди. Аммо негадир, вазирлик ўз муносабатида мақоладаги асосий мавзуни бир четда қолдириб, «вакцина хавфсизлиги ва самарадорлигига шубҳа билдирилган», дея талқин қилмоқда.\nМуносабатда вазирликни кулгига қўядиган бир жиҳат бор. Вазирнинг биринчи ўринбосари Шаҳло Турдиқулованинг мақолада танқид остига олинган баёнотига асос сифатида хорижий сайтлардан бирида нашр этилган илмий мақола кўрсатилмоқда.\nЭътиборга олиш лозимки, айнан шу асосга кўра вазирлик Kun.uz’ни нохолисликда айбламоқда.\nАфтидан, вазирликдагилар ўзлари таянаётган манбани диққат билан ўқиб кўрмаган. Агар диққат билан ўқиган бўлганларида, сайт саҳифасидаги сариқ ранг билан алоҳида белгилаб қўйилган эслатмани кўрган бўлишарди.\nЧунки, у ерда шундай ёзувлар бор: “bioRxiv is receiving many new papers on coronavirus SARS-CoV-2. A reminder: these are preliminary reports that have not been peer-reviewed. They should not be regarded as conclusive, guide clinical practice/health-related behavior, or be reported in news media as established information”.\nТаржимаси: “bioRxiv сайти SARS-CoV-2 коронавируси ҳақида кўплаб илмий ишлар қабул қилади. Эслатма: булар ваколатли мутахассислар томонидан кўриб чиқилмаган дастлабки ҳисоботлардир. Улар якуний хулоса, клиник амалиётга қўлланма/саломатлик билан боғлиқ хатти-ҳаракат ёки оммавий ахборот воситаларида қатъий хулоса сифатида фойдаланилмаслиги даркор”.\nЭслатиб ўтамиз, Инновацион ривожланиш вазирининг биринчи ўринбосари Шаҳло Турдиқулова «Хитой ва Ўзбекистон ҳамкорлигидаги коронавирусга қарши ZF-UZ-VAC 2001 вакцинаси COVID-19’нинг Британия ва Жанубий Африка штаммларига қарши Американинг Moderna вакцинасидан олти баравар яхшироқ бўлиб чиқди», деган гапни айнан ушбу илмий мақолага асосланиб айтган экан.\nСайт модераторлари у ердаги маълумотлар нафақат клиник амалиёт, балки ОАВда ҳам қўлланмаслигини тавсия қилиб, огоҳлантириб қўйишган. Мавзу эса, 35 миллион аҳолига эга давлат учун 1 миллион дозада вакцина сотиб олиш ва уни ишлаб чиқариш ҳақида бормоқда.\nИккинчидан, илмий мақола ичида вазир ўринбосари Шаҳло Турдиқулованинг «Moderna вакцинаси ва 6 баробар самарадорлик»ка оид баёноти мазмунидаги гап топилмади. Умуман олганда, бир маҳсулотни тавсифлаётиб, унинг бошқа турдошидан фалон марта яхши дейиш на қонунга ва на ахлоқ нормаларига тўғри келса керак.\nУчинчидан, вазирлик тақдим қилган ҳаволадаги мақола аввалида яна бир огоҳлантириш мавжуд.\nТаржимаси: Бу мақола нашролди [версия] ва мутахассислар томонидан кўриб чиқилмаган\n“What does this mean?” деган ёзув устига боссангиз мана бу изоҳ чиқади:\nБунинг таржимаси қуйидагича:\n«Аn unrefereed preprint – нима дегани?\nИлмий журналда расман чоп этилишидан аввал илм-фан ва тиббиётга оид мақолалар мутахассислар томонидан кўриб чиқилади. Бу жараёнда журнал муҳаррирлари турли мутахассислардан маслаҳат олади ва бу мутахассислар «тақризчилар», ёки «referees» деб аталади. Тақризчилар тақдим қилинган мақолани ўқийдилар ва ундаги фараз, усул ва хулосаларни текширадилар. Одатда, журналлар referee’ларнинг мулоҳазаларини эътиборга олган муаллифларнинг мақолаларинигина нашр қилишади.\nБу жараён узоқ давом этиш эҳтимоли борлиги сабаб, муаллифлар ўз қўлёзмалари тақризчилар томонидан кўриб чиқилиб, бирор журнал томонидан маъқулланишидан аввал bioRxiv хизмати (Инновация вазирлиги ишонган ва ишонтиришга уринаётган манба – таҳр.)дан фойдаланиб, қўлёзманинг «нашролди» версиясини эълон қилишади. Бу бошқа олимларга янгиликларни зудлик билан кўра олиш, муҳокама қилиш ва изоҳлаш имконини беради. Шунинг учун, ўқувчилар bioRxiv’даги мақолалар муаллифлар томонидан якунига етказилмагани, хатолари бўлиши мумкинлигидан огоҳ бўлишлари ҳамда илмий ёхуд тиббий ҳамжамият томонидан қабул қилинмаган ёки маъқулланмаган маълумотлар ҳақида хабар беришлари сўралади».\nҲурматли ўқувчи, эътибор беряпсизми? Вазирлик берган ҳавола ичида бу платформа илмий асос эмаслиги ва ҳатто оммавий ахборот воситаларида эълон қилиш ҳам тавсия қилинмаслигидан ташқари, мақолаларда учраган хатолар ёки илмий/тиббий ҳамжамият томонидан қабул қилинмаган фаразлар учраса хабар бериш сўралган. Ундан ташқари, bioRxiv’даги мақолалар охирига етказилмагани ҳам айтилмоқда. Шундай экан, вазирлик тақдим этган ҳаволадаги манба на илмий мақсадлар, на шунчаки маълумот сифатида фойдаланишга яроқли. Бу платформа шунчаки тугал хулосалар бермайдиган оддий муҳокама майдони, холос.\nҲа, дарвоқе, Kun.uz’да мақола чиққанидан бир неча дақиқа ўтиб, Инновацион ривожланиш вазири Иброҳим Абдураҳмонов ўзининг Фейсбукдаги профили орқали изоҳ ёзган:\nҚаранг, Санитария-эпидемиологик осойишталик ва жамоат саломатлиги хизмати фақат ЖССТ рўйхатидан ўтган вакцинани оламиз деяпти. Инновацион ривожланиш вазирлиги ZF-UZ-VAC 2001 вакцинасини ЖССТ рўйхатидан ўтказиш учун барча зарур ҳужжатлар жўнатилганини айтмоқда. Республика махсус комиссияси эса, ZF-UZ-VAC 2001 вакцинасига 1 миллион дозада буюртма берилгани ва маҳаллий тартибда ишлаб чиқариш учун корхона танлаб олинганини маълум қилди.\nМана шу занжирнинг қаеридадир мантиқ узиляпти, шундай эмасми?\nХўш, оддий аҳоли, вакцина қабул қилувчи кимга ишониши керак?\nСаволлар кўп. Жавоблар эса, ҳозирча ишонарли эмас.\nШундай қилиб, яна бир бор масъуллардан ўзлари тақдим этаётган манбани аввал текшириб олишни илтимос қилиб қолардик.


Таксичиларга яна бир мажбурий суғурта жорий этилиши мумкин\nЕнгил машинада маълум бир ҳақ эвазига одамларни манзилига элтиб қўядиган шахслар йўловчиларнинг ҳаёти, соғлиғи ва мол-мулкига зарар етказганлик учун ўз фуқаролик жавобгарлигини мажбурий суғурта қилишларига тўғри келиши мумкин. Агар автомобиль ЙТҲга учраган тақдирда йўловчиларга етказилган зарар суғурта компанияси ҳисобидан қопланади.\n15 март куни Қонунчилик палатаси мажлисида “Ташувчининг фуқаролик жавобгарлигини мажбурий суғурта қилиш тўғрисида”ги қонунга ўзгартишлар киритиш ҳақида”ги қонун лойиҳаси иккинчи ўқишда кўриб чиқилди.\nКиритилаётган ўзгаришга кўра, ҳайдовчидан ташқари тўрттадан ортиқ бўлмаган ўриндиққа эга енгил автотранспортда юк ва йўловчи ташувчининг фуқаролик жавобгарлигини мажбурий суғурта қилишда якка тартибдаги тадбиркорларга нисбатан ҳам ташувчи мақоми берилиши кўзда тутилмоқда.\nҚонунга киритиладиган ўзгартириш кучга кирса, енгил машинада маълум бир ҳақ эвазига одамларни ёки уларнинг юкларини айтилган манзилга элтиб қўядиган шахслар йўловчилар ҳаёти, соғлиғи ва мол-мулкига зарар етказганлик учун ўз фуқаролик жавобгарлигини мажбурий суғурта қилишларига тўғри келади.\n“Ҳайдовчидан ташқари тўрттагача ўриндиққа эга енгил автомобилда ташувчи вазифасини бажарувчиларга якка тартибдаги тадбиркор мақоми бериляпти. Демак, бунда ҳайдовчи ўзи олиб юрадиган йўловчиларнинг олдидаги фуқаролик мажбуриятини суғурталаши керак. Бу ўзгартириш президентимизнинг 2021 йил 7 майдаги 5108-сонли қарори 9-банди ижросига қаратилган.\nТашувчи, яъни таксичи, дейлик, маълум бир ҳақ эвазига 4 нафар йўловчини манзилига етказиб қўймоқда. У йўлда кетаётганда йўл-транспорт ҳодисасига учраши мумкин. Ўшанда ташувчи ўзи суғурта тўлаган компанияга мурожаат қилади ва ЙТҲ вақтида машинасида бўлган йўловчилар соғлиғига, мол-мулкига етказилган зарарни суғурта компанияси тўлаб беради”, дейди депутат Акшагул Тулегенова.\nЯлпи мажлисда депутат Ўктам Исломов йўловчи ташиш билан шуғулланувчи якка тартибдаги тадбиркорлар учун фуқаровий жавобгарлигини суғурталаш мажбурий бўлишига қарши чиққан.\n“Бу нарса ихтиёрий бўлиши керак. Чунки машина автофалокатга учрагандан кейин ўзи олиб кетаётган юк ёки фуқароларга етказилган зарарни қоплаш энг аввало ташувчининг мажбурияти ҳисобланади. Агар бу нарса суғурта ҳисобидан қопланишини хоҳлайдиган бўлса, буни ихтиёрий суғурталаши ва ана шу имкониятдан фойдаланиши керак. Лекин биз буни мажбурий қилиб, уларни бу ишга мажбурлашимиз нотўғри бўлади”, дея таъкидлаган Ўктам Исломов.\nДепутат Дониёр Ғаниев қонунчиликка киритилаётган ўзгартириш орқали такси хизматидан фойдаланувчи миллионлаб фуқароларнинг ҳуқуқлари ҳимоя қилинишини таъкидлади.\n“Баъзида кўпчиликнинг манфаати учун озчиликка қандайдир мажбурият юклашга тўғри келади. Йўловчи ташиш билан шуғулланувчи 4 минг нафар якка тартибдаги тадбиркорнинг фуқаровий жавобгарлигини мажбуран суғурта қилишига тўғри келиши мумкин, лекин бу орқали такси хизматидан фойдаланувчи 400 минг ёки 4 миллион кишининг ҳуқуқларини ҳимоя қилган бўламиз. Қанчалик оғир бўлмасин, бу қонуний тўғри қарор, такси хизматидан фойдаланадиган юртдошларимиз ҳуқуқлари кафолатланиши, ташувчининг улар олдидаги фуқаровий жавобгарлиги мажбуран суғурталаниши керак”, дейди Дониёр Ғаниев.\nАввалроқ Тошкентда суғурта агентлари томонидан 662 млн сўмлик суғурта полислари талон-торож қилингани, Қашқадарёда суғурта компанияси ходими одамларга сохта суғурта полисларини сотгани хабар қилинганди.\nSUBYEKTIV: Киракашнинг реал ҳаёти\nТошкентда йўналишсиз такси хизмати кўрсатиладиган ҳаракат таркиби тўлиқ электромобилларга ўтказилади


PressReader - Biznes Daily Birzha (Exchange): 2018-07-26 - ЎЗБЕКИСТОН-ВЬЕТНАМ: ҳамкорликни ривожлантириш йўлида\nЎЗБЕКИСТОН-ВЬЕТНАМ: ҳамкорликни ривожлантириш йўлида\nBiznes Daily Birzha (Exchange) - 2018-07-26 - ПЕРВАЯ СТРАНИЦА - Замира ТОЖИЕВА.\nПойтахтимизда Савдо-иқтисодий ва илмий-техникавий ҳамкорлик бўйича Ўзбекистон-вьетнам ҳукуматлараро комиссиясининг еттинчи йиғилиши бўлиб ўтди. Унда Вьетнам саноат ва савдо вазири ўринбосари Хоанг Куок Вионг бошчилигидаги делегация аъзолари ҳамда мамлакатимизнинг бир қатор вазирлик ва идоралари раҳбарлари иштирок этишди.\nТаъкидланганидек, Ўзбекистон Жанубий Осиёда ўзига хос ўринга эга Вьетнам давлати билан савдо-иқтисодий, инвестициявий алоқаларни ривожлантиришга катта аҳамият қаратмоқда. Бугунги кунда Ўзбекистон-вьетнам ўзаро муносабатлари икки томонлама алоқалар бўйича шаклланган мустаҳкам ҳуқуқий база асосида изчил юксалиб бормоқда. 2017 йилда икки мамлакат ўртасидаги товар айирбошлаш олдинги йилдагига нисбатан 16 фоиз ўсган, жорий йилнинг олти ойи давомида ўзаро савдо ҳажми 2,5 баробар ошган. Таҳлиллар жорий йилнинг ўзида маҳсулот айирбошлаш ҳажмини 100,0 млн. АҚШ долларига чиқариш, товар айирбошлаш номенклатурасини кенгайтириш, қўшма корхоналар сонини кўпайтириш (ҳозирда 17 та қўшма корхона ишлаяпти) учун имкониятлар борлигини кўрсатмоқда. Умуман, ўзаро ҳамкорликнинг ҳозирги ҳолатини талаб даражасига кўтариш мақсадида ҳар икки томондаги мавжуд салоҳиятни ишга солиш лозим. Айниқса, савдо-иқтисодий, инвестиция ҳамда туризм соҳасидаги алоқаларни ривожлантириш тенг манфаатдорликка қаратилган муносабатларимизнинг устувор йўналиши бўлиб турибди.\nҲозирда Ўзбекистон корхоналари енгил автомобиллар, қишлоқ хўжалиги техникалари, электротехника, нефть, нефт-кимё, кабель маҳсулотларини Вьетнамга етказиб бериш ҳажмини ошириш имкониятига эга. Ўз навбатида, у ердан Ўзбекистон бизнеси қизиқиш билдираётган рақобатбардош маҳсулотларни импорт қилиб келтириш мумкин.\nМузокаралар чоғида балиқчилик, шоличилик, ипакчилик, чой ва мурч етиштириш борасидаги алоқаларни чуқурлаштириш, бунинг учун вьетнамлик мутахассислар тажрибасини ўрганиш мақсадга мувофиқлиги таъкидланди. Бундан ташқари, таълим соҳасида, чунончи, талабалар алмашувини йўлга қўйиш бўйича шериклик икки томон манфаатларига мос келиши эътироф этилди.\nБилдирилган барча фикр-мулоҳазалар ва таклифлар умумлаштирилган ҳолда Савдо-иқтисодий ва илмий-техникавий ҳамкорлик бўйича Ўзбекистон-вьетнам ҳукуматлараро комиссиясининг навбатдаги йиғилишига оид якуний ҳужжат имзоланди.


Қўй ва эчкиларнинг бўғозлик белгилари - Agronet.uz\nМуаллиф Агроном 24.02.2020\nҚўй ва эчкиларнинг такрор куюкмаслиги (қочирилгандан кейин 3 ҳафта ичида), ювош бўлиб қолиши ва қориннинг аста-секин катталашиб бориши, бўғозлик белгилари ҳисобланади.\nБўғозлик даврининг иккинчи ярмида, уларнинг қоринлари ҳар икки томондан бирдай катталашмаганлигини, ўнг томон девори дўппайиб қолганлигини аниқлаш мумкин. Бунда бачадондаги ҳомила ҳаракатини кузатиш ва қорин девори орқали уни пайпаслаб билинади. Қўй ва эчкининг чап ёнига туриб, чап қўл билан бўйнидан қучоқлаб, ўнг қўл билан қорни пайпасланади.\nҲайвонни тутиб текширувчи кишининг чап тиззаси ерда бўлиши керак. Букилган ўнг оёқ билан қорин чап томонининг пастки қисми аста-секин, бир меъёрда итарилади. Бунда қорин ичидаги органлар ўнг томонга ўтади. Шу билан бир вақтда куч ишлатмай қориннинг ўнг томонидаги ҳомилани қўлда осонликча пайпаслаб билиш мумкин.\nҚўй ва эчки текширилаётганда, буйракнинг ҳаракатчанлигини туфайли уни қорин девори орқали пайпаслаб билиш мумкин. Қўй ва эчкиларнинг ўнг томонидаги буйраги жигарнинг ўнг бўлагига тегиб туради.\nУнинг кўндаланг узунлиги ўртача 8-12 см бўлади. Шунинг учун қўй ва эчки бўғозлик белгилари текширилаётганда буйракларнинг туриш жойи ва катта-кичиклигини унутмаслик лозим. Дастлаб тепа томондаги умуртқалар ортидан қаттиқ ва нисбатан ҳаракатчан буйраклар (айниқса эчкиларда) топилади. Кейин ундан пастроқ жойи пайпастланиб кўрилади. Сўнг ҳар хил катталик ҳамда шаклдаги қаттиқ тана бачадондаги ҳомила топилади. Ориқ ва жуни калта қўйларда баъзан карункуларни пайпаслаб билиш мумкин.\nБунинг учун текширувчининг ёрдамчиси ҳайвонни бошидан ёки бўйнидан маҳкам ушлаб туради. Текширувчи ўзи учун қулай томонда туриб, масалан, ҳайвоннинг орқа томонидан туриб бир қўли билан ҳайвон қорнини ўнг томонга сиқиб, бошқа қўли билан ўнг биқинини пайпаслаб ҳомилани топади.


Россия фуқаролиги энг кўп кимларга берилмоқда? - 01.02.2021, Sputnik Ўзбекистон\nРоссия фуқаролиги энг кўп кимларга берилмоқда?\nРоссия фуқаролигини олганлар орасида энг кўп Украина, Тожикистон, Қозоғистон ва Арманистон фуқаролари. 01.02.2021, Sputnik Ўзбекистон\nТОШКЕНТ, 1 фев – Sputnik. Ўтган йилда фуқароликка қабул қилинганлар сони бўйча Россия янги рекорд ўрнатди, деб хабар қилмоқда FinExpertiza халқаро консалтинг тармоғи.Хабарда айтилишига кўра, 2020 йилда 656,3 минг нафар хорижий фуқаролар Россия паспортини олган. Бундан олдинги рекорд 2005 йилда ўрнатилган эди. Ўшанда 500 мингдан ортиқ кишига Россия фуқаролиги берилган эди.2020 йилда Россия фуқаролигини олганлар орасида энг кўп қуйидаги фуқаролар: Украина 409 347 (62%) Тожикистон 63 389 (10%) Қозоғистон 43 404 (7%) Арманистон 30 538 (5%) Ўзбекистон 23 131 (3.5%) Ундан ташқари 2020 йилда берилган Яшашга рухсатнома ва Вақтинча яшашга рухсатномалар сони ҳам 900 мингдан ошган. Улар орасида Украина фуқарлари – 192 минг, Тожикистон – 147 минг ва Ўзбекистон фуқаролари 128 минг кишини ташкил қилмоқда. Ушбу шахслар келгуси йилларда Россия фуқаролигини олиши мумкин.\n12:55 01.02.2021 (янгиланди: 12:56 01.02.2021)\n© Sputnik / Максим Богодвид / Фотобанкка ўтишПаспорт России\nРоссия фуқаролигини олганлар орасида энг кўп Украина, Тожикистон, Қозоғистон ва Арманистон фуқаролари.\nТОШКЕНТ, 1 фев – Sputnik. Ўтган йилда фуқароликка қабул қилинганлар сони бўйча Россия янги рекорд ўрнатди, деб хабар қилмоқда FinExpertiza халқаро консалтинг тармоғи.\nХабарда айтилишига кўра, 2020 йилда 656,3 минг нафар хорижий фуқаролар Россия паспортини олган. Бундан олдинги рекорд 2005 йилда ўрнатилган эди. Ўшанда 500 мингдан ортиқ кишига Россия фуқаролиги берилган эди.\n2020 йилда Россия фуқаролигини олганлар орасида энг кўп қуйидаги фуқаролар:\nУкраина 409 347 (62%)\nТожикистон 63 389 (10%)\nҚозоғистон 43 404 (7%)\nАрманистон 30 538 (5%)\nЎзбекистон 23 131 (3.5%)\nУндан ташқари 2020 йилда берилган Яшашга рухсатнома ва Вақтинча яшашга рухсатномалар сони ҳам 900 мингдан ошган. Улар орасида Украина фуқарлари – 192 минг, Тожикистон – 147 минг ва Ўзбекистон фуқаролари 128 минг кишини ташкил қилмоқда. Ушбу шахслар келгуси йилларда Россия фуқаролигини олиши мумкин.


Андижонда инвестиция лойиҳалари учун 100 миллион доллар ажратамиз – Шавкат Мирзиёев\nПрезидент Шавкат Мирзиёев Андижон вилоятида 584та инвестиция лойиҳаси амалга оширилиб, 60 мингта янги иш ўрни яратилиши, вилоятдаги лойиҳаларга 100 миллион доллар йўналтирилишини маълум қилди.\n«Вилоятда тадбиркорликни қўллаб-қувватлаш мақсадида, жорий йилда 10 мингта янги тадбиркорлик субъектини ташкил этиш (ўтган йили – 7,7 мингта) ва шу орқали камида 30 мингта янги иш ўрни яратиш назарда тутилсин.\nБундан ташқари, ҳар бир тадбиркор ўз ёнида камида икки кишини банд қилишини ташкил этиши лозим. Худди шундай, аҳоли сонига нисбатан хизмат кўрсатиш объектлари кам бўлган ҳудудларда янги хизмат кўрсатиш шохобчаларини ташкил этиш, Андижон ва Хонобод шаҳарларининг туризм салоҳиятини оширишга алоҳида эътибор қаратиш зарур.\nБиз жорий йилда вилоятда ўрта ва кичик бизнесни қўллаб-қувватлаш ҳамда инвестиция лойиҳаларни молиялаштириш учун Тикланиш ва тараққиёт жамғармасидан қўшимча равишда 100 миллион доллар ажратамиз.\nЖорий йилда жамоат ишлари, кооператив ва томорқа хўжалигида 64 минг нафар ишсиз аҳолининг бандлигини таъминлаш керак. Бунга Бандликка кўмаклашиш ва Жамоат ишлари жамғармаларидан 54 миллиард сўм йўналтирилади.\nТакрорий экин, чорвачилик, паррандачилик, пиллачилик, иссиқхона йўналишларида камида 400 мингга яқин аҳоли бандлигини таъминлаш лозим.\nВилоятда 2021-2022 йилларда умумий қиймати 19,8 триллион сўм (ёки 1,8 миллиард доллар) бўлган, 584та инвестиция лойиҳаси амалга оширилиб, 60 мингта янги иш ўрни яратилади.\nСаноатда – 13,8 триллион сўмлик 298та, хизмат кўрсатиш соҳасида – 4,4 триллион сўмлик 161та, қишлоқ хўжалигида – 1,5 триллион сўмлик 125та лойиҳа ишга туширилади. Бунда айниқса, юқори салоҳиятга эга бўлган тўқимачилик, қурилиш материаллари, электротехника, чарм-пойабзал, озиқ-овқат, фармацевтика ва маҳаллий саноат – драйвер соҳаларга айланиши керак.\nЖумладан, тўқимачиликда 2021-2022 йилларда 560 миллион долларлик 114та лойиҳа амалга оширилади. Ушбу лойиҳалар ҳисобидан ип-калавани қайта ишлаш даражаси 57 фоиздан 85 фоизга етказилади. Қурилиш материаллари саноатида 343 миллион долларлик 52та лойиҳа амалга оширилади», – деди давлат раҳбари ўз нутқида.\n11:34 / 28.06.2022\n80 минг одам қатнашган Ёшлар форуми. Андижондаги тадбирдан фоторепортаж\n23:06 / 17.06.2022\nАндижондан Қирғизистонга ўтишга мўлжалланган ерости йўли қазиганлар қамалди\n18:38 / 17.06.2022\nСупурги ортидан миллион даромад қилаётган бўстонликлар


Таҳорат китоби: Юзни ювганда кўзнинг ичига сув киргизиш керак бўладими? | Azon.uz - Ахборот-таҳлилий портал\nТаҳорат китоби: Юзни ювганда кўзнинг ичига сув киргизиш керак бўладими?\n21:30 11.07.2018 893\nСавол: Таҳорат олганда юзни ювиш фарз экан. Уни ювганда, кўз ҳам юздан эканини ҳисобга олиб, кўзнинг ичига сув киргизиш керак бўладими?\nЖавоб: Кўзнинг ичига сув киргизиш вожиб ҳам, суннат ҳам эмас. Киши кўзини юмиб, очиб қийнаши шарт эмас. Кўзнинг атрофлари ва киприкларга сув етса бас. Фақиҳ Аҳмад ибн Иброҳим айтадилар: "Юзни юваётганда кўзни ҳаддан ташқари қаттиқ юмиши жоиз эмас".\nТаҳорат китоби Мақолалар\nТаҳорат китоби: мустаъмал сув\n19:30 12.07.2018 535\nТаҳорат олишда қўлни ювганда нималарни эътиборга олиш керак?\n17:30 12.07.2018 1047\nСоч, соқол ёки тирноқ олинса, таҳорат қайтадан қилинадими?\n15:30 12.07.2018 1223\nТаҳорат олганда мўйлов ва қош тукларини ювиладими?\n04:30 12.07.2018 825\nТаҳорат китоби: Қор билан таҳорат олса бўладими?\n17:30 11.07.2018 1131


Украиналик йигит Twitter айбини топиб, ундан 3,5 минг доллар мукофот олди - Terabayt.Uz\nУкраиналик йигит Twitter айбини топиб, ундан 3,5 минг доллар мукофот олди\nБогдан Кулинич исмли украиналик йигит Twitter ижтимоий тармоғи алгоритмлари суратлардаги қора танли инсонларга нисбатан нохолис эканлигини исботлаб берди. Бунинг эвазига компания унга 3,5 минг доллар тўлади, деб хабар беради Daryo.\nЎҚИНГ: Энг оммабоп ижтимоий тармоқлар: Facebook’ни тахтдан ағдаришди!\nКулинич ўзи дастурчи бўлиб, Швейцариянинг EPFL университетида аспирантурада ўқийди. Сунъий интеллект ёрдамида у юз тузилиши деярли бир хил, фақат терисининг ранги, жинси ва ёши билан фарқланадиган суратларни генерация қилган.\nКулинич Twitter алгоритмлари нафақат суратлардаги қора танли инсонларни қирқиб ташлаётганини исботлаб берган, балки улар анча ёш, келишган ва ёрқин юзларга кўпроқ фокусланишини аниқлаган. Компания ҳозирда ушбу хатоликни тўғрилашга ваъда берган.\nTwitter фойдаланувчилари ижтимоий тармоқ алгоритмлари суратлардан қора танли инсонлар ва ҳатто қора рангли итлар қирқиб ташланаётганини 2020 йилда пайқаб қолган эди. Ўшанда компания кечирим сўраган ва июль ойида алгоритмлар нуқсонини исботлаб берган инсонга 3,5 минг доллар мукофот ваъда қилганди. Кулинич айнан ушбу мукофотни ютиб олган.\nBBC’нинг ёзишича, иккинчи мукофот суратларда кекса ва ногиронлиги бўлган инсонларни четга суриб қўяётганини исботлаган Торонта университети ходимига насиб этган. Учинчи ўрин эса Twitter мемлардан инглиз тилидан кўра, арабча матнларни катта эҳтимоллик билан қирқиб ташлаётганини исботлаган лойиҳага берилган.\n#Twitter #ижтимоий тармоқлар #иловалар


Ўғли ИШИДга қўшилгани учун айбланган ота Мирзиёевдан ёрдам сўради (ВИДЕО)\n16 январ 2021, Тошкент вақти: 05:57\nЖамол Аҳмедов набираси билан, Истанбул, 18 июль, 2018 йил\nБир ўғли ИШИД ("Ислом давлати" экстремист гуруҳи) сафига қўшилиб кетгани учун сиртдан қақмоққа ҳукм қилинган қўқонлик Жамол Аҳмедов президент Мирзиёевдан ёрдам сўрамоқда. Шу кунда Истанбулда яшаётган Аҳмедов 2014 йилда вояга етмаган бир ўғлини жангарилар ИШИД сафига ёллаб, яширинча Сурияга олиб кетганини даъво қилмоқда.\nФарғона вилояти ҳуқуқ-тартибот идоралари бу ҳодиса ортидан Аҳмедов, шунингдек, унинг хотини, ўғли ва келинини Жиноят кодексининг 223-моддаси асосида чегара тартибини бузиш ва 127-моддаси асосида вояга етмаган болани жиноятга жалб этишда айблаб, эҳтиёт чораси ўлароқ ҳисбда сақлашга сиртдан ҳукм қилган.\nЖКнинг оғир моддалари билан айбланган бу оила мисолида Озодлик, яна бир бор, қидирувда бўлган фуқароларнинг Ўзбекистонга қайтиши учун мавжуд қонуний тартиб ва бундай фуқароларга нисбатан ҳуқуқ-тартибот идораларининг амалдаги муносабатини ўрганишга уринди.\n2014 йилдан буён, Туркиядан бошпана олиб яшаётган ўзбекистонлик Жамол Аҳмедов, Ўзбекистон президенти Шавкат Мирзиёевнинг хорижда юрган ватандошларни юртга қайтишга чақириғидан руҳланиб, Қўқонга қайтиш ҳаркатига тушганини айтади.\nАйтишича, у “Ҳизбут Таҳрир” диний ташкилотига аъзоликда айбланиб, 2002 йилда 15 йилга қамалган ва амнистия акти билан 2003 йилда озод этилган. Аммо, озодликка чиққач, яна қамалиш хавфидан қўрқиб, оиласи билан аввал Қирғизистон, сўнг Туркияга чиқиб кетган.\n- Кетганимнинг эртасига уйимни мелиса босган, мени қамашса, уларнинг қўлида соғ чиқмасдим. 1-2 ойдан сўнг оиламни ҳам чақириб олдим. Олдин Қирғизистонда БМТдан бошпана олиб юрдик. Сурияда уруш бўлаётгани учун БМТ бизга ўхшаганларнинг ишини тўхтатиб қўйди. Кейин Қирғизистондаги битта-иккита ўзбекларни Ўзбекистонга ўғирлаб олиб кетилганини эшитиб, бир қанча оилалар Туркияга келишди, биз ҳам улар билан бирга келдик. Ўшанда менинг ва катта ўғлимнинг паспортини муддати ўтиб қолган эди, - дейди Аҳмедов.\nАҳмедовга кўра, Туркия ҳуқуқ-тартибот идоралари унга ва оиласига Кастамўну вилоятидан вақтинчалик бошпана берган.\nЎғилнинг ИШИДга ўтиши\nСўнгра кичик ўғли – ўша кезда 16 яшар бўлган Абдулаҳад Аҳмедовни Истанбулга ўқишга юборган.\n- Ўшанда 2014 йил - Рамазон ойи эди ва футбол чемпионати бўлаётган эди, шунга аниқ эсимда қолган. Ўғлим қайсидир масжидга 10 кунлик эътикофга кетган ва шу бўйи ўқиш жойига қайтмаган. Кейин билсак, эътикоф бўлган масжидга ўша маразлардан (ИШИД аъзолари - таҳр.) ҳам одамлар келган экан. Иккита болани авраб олиб кетиди, шулардан бири бизнинг ўғил - Абдулаҳад бўлган. Ўшанда у 16 ёш эди. 10 кунлар ўтиб, унинг телефонидан “Шомдаман” деган смс келди-ю, яна 2 ойга йўқ бўлиб кетди. У ерда у каззоблар болаларни 2 ой сақлаб, ҳатто туққан онаси-отасига қараб қопадиган итга айлантириб, кейин гаплашишга рухсат бераркан. Шу билан, нима десак бефойда – қайтишга кўндиролмадик, - дея хотирлайди Аҳмедов.\nАслида бу бола Сурияга кетиб қолиб, уни бой бериб қўйганимиздан куйиб юрганимиз етмагандек, энди унинг касофатига қамоққа ташланадиган аҳволга ҳам тушиб турибмиз. Бу адолатданми!?\nАйтишича, у ўша топдаёқ Туркия хавфсизлик хизматларининг Кастамўнудаги бўлимига бориб, аҳволдан уларни хабардор қилган ва ўғлининг ИШИДга ўтишига алоқадор кишиларни аниқлаб, уни қайтаришда ёрдам беришни сўраган, аммо ўғлини қайтара олмаган.\n2018 йилнинг май ойида АҚШга борган президент Мирзиёев хорижда юрган ватандошларни ортга қайтишга чақирди.\nСўнгра, Ўзбекистонда қилган бир неча чиқишлари давомида Ўзбекистонда ИИВ томонидан қидрувга берилгани боис, хориждан қайтолмай юрганларни қайтариш бўйича топишириқлар берганди.\nБундан ташқари 2017 йилнинг сентябрида президент Ўзбекистонда "қора рўйхат"да турган 17 минг мусулмондан 16 мингтаси ундан чиқарилганини ҳам эълон қилганди.\nБу чиқишларни кузатиб борган Жамол Аҳмедов, Мирзиёев чақириғидан сўнг, унда юртга қайтишга уриниш истаги туғилганини айтади.\nАйтишича у, биринчи бўлиб, президент порталига мурожаат қилган.\nНатижада, ИШИДга қўшилиб кетган кичик ўғли боис, 2015 йилнинг сентябрида ўзи ва оиласининг 3 аъзоси устидан жиноят иши очилгани, эҳтиёт чораси сифатида қамоққа олишга сиртдан ҳукм қилинганидан хабар топганини айтмоқда.\n- Қўқон шаҳар ИИБ мурожаатимни кўриб чиқиб, қоғоз берибди. Унда мени, катта ўғлимни, ҳатто аёлим ва келинимга 127, 223-моддани қўйиб қўшибди. Уларнинг фикрича, вояга етмаган ўғлимни биз Сурияга жўнатибмиз. Қаранг энди?! Аслида бу бола Сурияга кетиб қолиб, уни бой бериб қўйганимиздан куйиб юрганимиз етмагандек, энди унинг касофатига қамоққа ташланадиган аҳволга ҳам тушиб турибмиз. Бу адолатданми!? – дейди Жамол Аҳмедов.\nУ Қўқон шаҳар ИИБ, Фарғона вилоят ИИББ томонидан берилган ҳужжатлардан баъзиларининг нусхасини Озодликка тақдим қилди.\nҲужжатларда, Жамол Аҳмедов (ҳужжатда Джамал Аҳмедов, деб кўрсатилган) билан бирга унинг рафиқаси Раҳима Аҳмедова, катта ўғли Жалолиддин Жамолиддин ўғли, келини Раънохон Исанбоевалар Ўзбекистон Жиноят кодексининг 127-моддаси 3-қисми билан вояга етмаган болани жиноятга жалб этиш ва 223-моддаси 2-қисми “б” банди билан чегара тартибини бузишда айбланиб, қидирувга берилгани айтилган.\nЖумладан, Қўқон шаҳар ИИБ Тергов бўлими томонидан берилган ҳужжатларда қайд этилишича, 2012 йилда Аҳмедовлар оиласи “олдиндан жиноий тил бириктириб, гуруҳ бўлиб, вояга етмаган шахсни жиноятга жалб этиб, белгиланган тартибни бузган ҳолда Ўзбекистон Республикаси ҳудудидан қонунга хилоф равишда чиқиб”, “оғир турдаги жиноят”ни содир этган.\nАҳмедовнинг 4 фарзанди – 2 қизи ва 2 ўғли бор. 2 катта қизи оиласи билан Ўзбекистонда қолган.\n“Олдиндан жиноий тил бириктириб, гуруҳ бўлиб, вояга етмаган шахсни жиноятга жалб этиб, белгиланган тартибни бузган ҳолда Ўзбекистон Республикаси ҳудудидан қонунга хилоф равишда чиқиб”, “оғир турдаги жиноят”ни содир этган".\nҚўқон шаҳар ИИБ тергов бўлими\nАйтишича, ИШИД сафига ўтиб кетган Абдулаҳад опаларига телефон орқали боғланиб, уларни Сурияга чақирган ва Фарғона вилояти махсус хизматлари, бу оила мунтазам кузатув-эшитувда бўлгани учун, ҳодисадан хабар топган.\n- Биз ҳанафийлик мазҳабига эътиқод қиламиз ва бутун оиламиз билан ҳамиша бунақа оқимларга қарши бўлганмиз. Бу ердагилар мени жуда яхши танишади, суриштиришингиз мумкин. Қизларим ҳам укасини қайтаришга уриниб роса ёзишган экан, яхшиямки. Шунақа бўлса ҳам уларни роса қийнашди, чақириб, - дейди Аҳмедов.\nАйтишича, ҳуқуқ-тартибот идоралари унинг икки қизи мобил телефонларини текширган ва шу орқали, Сурияга кетиб қолган Абдулаҳаднинг ижтимоий тармоқлардаги саҳифаларига кирган.\nТергов материалларида айтилишича, Абдулаҳад ўз саҳифаларида ИШИД экстремистик гуруҳини тарғиб қилувчи ва кишиларни бу гуруҳга қўшилишга ундовчи материалларни чоп этган.\nШу кунда Аҳмедовлар оиласи ҳуқуқларини тошкентлик адвокат – APRIORI LIBERUM адвокатлар коллегияси аъзоси бўлган Бахтиёр Ғуломов ҳимоя қилмоқда.\nУнинг Озодликка айтишича, Аҳмедовларники каби аҳволга тушиб қолиб, юридик ёрдам излаган фарғоналик яна икки оилага адвокатлик қилган.\n- Қидирувга берилганларнинг кўпчилигига 223-модда қўйилган. Чегара тартибини бузиш. Бунинг устига, кўпчилик мамлакатни қонунан тарк этган – чиқиш визаси стикери бўлмасдан Қозоғистонга чиққан. Лекин, у ердан Туркия ёки Россияга кетган – бу эса қонун бузилиши. Бизда қонунни билмаслик, жазони бекор қилмайди. Мен клиентларга шуни тушунтираяпман ва улар айбини тан олаяпти. Аҳмедовлар ҳам шундай, - дейди Ғуломов.\nУнинг айтишича, Аҳмедовлар оиласи, тартибни бузганига иқрорлиги, пушаймонлиги ва давлат тузумига қарши ҳеч бир оғир жиноятга қўл урмаганини айтиб, жиноят иши бир қисмини дастлабки терговда тугатишни сўраб, ариза ёзган.\n- Мирзиёев ташаббуси билан 1 июлдан жуда гўзал ўзгартиш ишга тушди. ЖКнинг 90-моддасига киритилган ўзгартишга кўра, ижтимоий хавфлилик даражасини йўқотган жиноятлар учун айбловни бекор қилиш. Аҳмедовларга ҳам 2012 йилдаги ҳаракат учун айблов қўйилган ва бу ижтимоий хавфлилиги даражасини йўқотган. Шунинг учун мен 6 июнь куни илтимоснома киритиб, жиноят ишининг бир қисмини тергов пайтида тугатишни сўрадим, аммо ҳозирча илтимосим қондирилгани йўқ, - дейди Ғуломов.\nХусусан, Қўқон шаҳар ИИБ томонидан 29 июнь куни берилган ҳужжатда бу оилага эълон қилинган айблов “оғир турдаги жиноят ҳисобланганлиги” сабабли “қамоқ” эҳтиёт чораси бу шахсларнинг ўзи терговга келганидан сўнг қайта кўриб чиқилиши айтилган.\nАҳмедовлар эса бундай аҳволда Ўзбекистонга борса, ноҳақ қамоққа олиниши ва панжара ортида қоларкан, ўз ҳақларини ҳимоя қилиш имконидан маҳрум бўлишидан хавотир қилмоқда.\nШу боис, улар президент Мирзиёев номига йўллаган мурожаатида:\n“Аллохга шукрлар бўлсинки, ҳозирги кунда Ўзбекистонда мусулмон одам ҳам тинч хотиржам ибодатини қиладиган замонлар келди. Шу вактда Қўқонда бешта, Истанбулда уч дона бир-биридан ширин набираларим бор. Бир-биримизга етишолмай армондамиз. Сиздан илтимосимиз ноҳақ тергов ҳаракатини тўхтатиб ватанимиз Ўзбекистонда тинчлик хотиржамликда яшашимиз учун имкон берсангиз”, деб сўрайди.\nАслида Аҳмедовлар оиласи каби ҳолатга тушиб қолганини айтиб, ўнлаб ўзбекистонликлар Озодликка мурожаат қилмоқда.\nАдвокат Бахтиёр Ғуломов бундай кишиларга ортга қайтиши учун қилиши зарур бўлган ҳуқуқий процесс ҳақида юридик маслаҳат беришга ҳам рози бўлди.\nҚуйида у киши билан суҳбатни тинглашингиз ва қидирувда бўлган шахсларнинг ўз хоҳиши билан Ўзбекистонга қайтишининг қонуний тартибига оид юрист маслаҳати билан танишишингиз мумкин.\nАдвокат Бахтиёр Ғуломов билан суҳбат


26.01.2019 19:29 0 161\nТошкент шаҳар ИИББ ходимлари бугун бедарак йўқолгани эълон қилинган 13 ёшли Фарангиз Анваровани топишди.\nМаълум бўлишича, қиз Андижонда, дугонасиникидан бўлган.\n«Фарангиз аҳволи яхши, соғ-омон. Унинг қаердалигини аниқлаш учун оператив-қидирув тадбирлари олиб борилди. Жумладан, унинг барча дўстлари, такси ҳайдовчилари ва бошқа ўнлаб инсонлар ўртасида сўров ўтказилди. Ҳадемай уни Тошкентга олиб келишади ва онаси бағрига қайтарилади», дейилади ИИББ хабарида.\nЭслатиб ўтамиз, бугун Тошкент шаҳар ИИББ пойтахтда яшовчи икки нафар вояга етмаган қизнинг бедарак йўқолгани ҳақида хабар тарқатганди. Бугуннинг ўзида йўқолган қизларнинг бири — Диана Маннапова пойтахтнинг Бектемир туманидан соғ-саломат топилди.


Котрилакс м/и инъекция қилиш учун эритма – medu.uz – Дорилар ҳақида маълумотлар ўзбек тилида\nКотрилакс м/и инъекция қилиш учун эритма\nHome Йўриқномалар Котрилакс м/и инъекция қилиш учун эритма\nПрепаратнинг савдо номи: КотрилаксТМ\nТаъсир этвчи модда (ХПН): тиоколхикозид (thiocolchicoside)\nДори шакли: м/и инъекция қилиш учун эритма\nҲар бир ампула (2 мл) қуйидагиларни сақлайди:\nфаол модда: 4 мг тиоколхикозид\nТаърифи: сариқ рангли эритма рангсиз шиша ампулада (2 мл).\nФармакотерапевтик гуруҳи: марказий таъсирга эга миорелаксант.\nАТХ коди: М03ВХ05\nКотрилакстм препаратининг фаол компоненти – тиоколхикозид – колхикозиднинг тиометил ҳосиласи ҳисобланади, у ўз навбатида колхизин-гликозид ҳисобланади.\nТиоколхикозид мушакларга, айниқса кўндаланг-тарғил мушакларга бўшаштирувчи таъсир кўрсатади. Тадқиқотлар тиоколхикозид ГАМК (гамма-аминомой кислотаси) ва глицинергик рецепторларга танлаб ўхшашликка эга эканлигини кўрсатди. У марказий нерв тизими (МНТ) билан боғлиқ мушак спазмларини аҳамиятли даражада камайтиради ёки тўлиқ бартараф этади. Тиоколхикозид кураресимон самара кўрсатмайди ва ҳаракат фалажини чақирмайди.\nСўрилиши: Мушак ичига юборилганидан кейин тиоколхикозиднинг плазмадаги максимал концентрациясига (Сmax) 30 минут давомида эришилади; 4 мг юборилганидан кейин Сmax 113 нг/мл ни, 8 мг юборилганидан кейин – 175 нг/мл ни; AUC кўрсаткичлари эса мувофиқ равишда – соатига 283 нг/мл ва 417 нг/мл ни ташкил этади.\nФармакологик фаол метаболит SL18.0740 нинг Сmax 5 соат давомида эришилади ва\n11,7 нг/мл ни, AUC кўрсаткичи эса соатига 83 нг/мл ни ташкил этади. Фармакологик нофаол метаболит – SL59.0955 юзасидан маълумот йўқ.\nТақсимланиши: 13% тиоколхикозид плазма оқсиллари билан (асосан альбумин билан) боғланади; бу кўрсаткич терапевтик концентрацияга боғлиқ эмас.\n8 мг ли доза мушак ичига юборилганидан кейин тақсимланиш ҳажми ва тизимли клиренси мос равишда соатига 42,7 л ни ва соатига 19 л ни ташкил қилади. Иккала метаболит юзасидан маълумот йўқ.\nЧиқарилиши: Мушак ичига юборилганидан кейин тиоколхикозиднинг ярим чиқарилиш даври (Т½) 1,5 соатни, плазма клиренси – соатига 19,2 л ни ташкил этади. 79% аҳлат билан, 20% сийдик билан чиқарилади.\nКатталар ва 16 ёшдан катта болаларда скелет мушакнинг ўткир оғриқли спазмларида қўшимча даволаш воситаси сифатида кўлланади.\nКотрилакстм 4 мг (2 мл) дан мушак ичига ҳар 12 соатда кунига 2 марта буюрилади.\nТавсия қилинган кундузги максимал доза 8 мг ни ташкил қилади. Бундай дозада парентерал қўллаш давомийлиги 3-5 кунни ташкил қилади. Даволаш давомийлиги 5 кундан ошмаслиги керак. Тавсия қилинган дозаларни ошириш ва даволаш курсини узайтириш мумкин эмас.\nФизиотерапевтик сеансларга тайёргарлик кўришда препаратнинг миорелаксацияловчи самараси 30-40 минутдан кейин кузатилишини ҳисобга олиш лозим.\nКлиник тадқиқотларда кузатилган ва тиоколхикозидни қабул қилиш билан боғлиқ бўлган ножўя самаралар қуйида (юзага келиш тезтезлиги бўйича) санаб ўтилган.\nТезтезлиги: жуда тезтез (≥1/10); тезтез (≥1/100 дан <1/10 гача); тезтез эмас (≥1/1000 дан <1/100 гача); кам ҳолларда (≥1/10000 дан <1/1000 гача); жуда кам ҳолларда (<1/10000).\nтезтез эмас : қичишиш\nкам ҳолларда: эшакеми\nтезтезлиги номаълум: ангионевротик шиш кузатилиши мумкин;\nкам ҳолларда: вазовагал ҳушдан кетиш (мушак ичига юборилганидан кейин кузатилади), тиришишлар;\nЮрактомир тизими томнидан\nКам ҳолларда: гипотензия;\nтезтез: диарея, гастралгия\nтезтез эмас: кўнгил айниши, қусиш;\nГепатобилиар тизим томонидан\nтезтезлиги номаълум: цитолитик ва холестатик гепатит.\nТери ва тери ости клетчаткаси томонидан\nтезтез эмас: аллергик реакциялар кузатилиши мумкин.\nНохуш самаралар пайдо бўлганида шифокорга мурожаат қилинг.\nТиоколхикозидга ёки препаратнинг бошқа ҳар қандай ингредиентларига юқори сезувчанлик\nБўшашган фалаж, мушаклар гипотонияси\nҲомиладорлик ва лактация даврида\nҲомиладор бўлиш эҳтимолига эга, лекин самарали контрацепция усулларини қўлламаётган аёлларга препаратни қўллаш мумкин эмас.\n16 ёшгача бўлган болаларга препаратни қўллаш мумкин эмас.\nЯқинда ўтказилган клиник тадқиқотлар Котрилакстм препаратини НЯҚВ, фенилбутазон, оғриқ қолдирувчи воситалар, невритни даволашда қўлланилувчи воситалар, анаболик стероидлар, седатив препаратлар, барбитуратлар ва сукцинилхолин билан бирга қўллаш муваффақиятли ва ҳавфсиз бўлганлигини кўрсатди. Тиоколхикозидни скелет мушакка бўшаштирувчи таъсир кўрсатувчи бошқа воситалар билан бирга қўллаш тавсия қилинмайди, чунки бир-бирининг таъсирини потенциялаши мумкин. Шу сабабли силлиқ мускулатурага самарали таъсир кўрсатувчи воситалар билан бир вақтда қўллаганда эҳтиёткорликка риоя қилиш керак (ножўя реакциялар юзага келиши хавфи ошади).\nКлиник олди тадқиқотлар тиоколхикозидни юқори дозаларда қўллаш баъзи ҳужайраларда хромосомаларнинг анормал сонига сабаб бўлиши мумкинлигини кўрсатди. Одамларда хужайралардаги бундай ўзгаришлар эмбрио/фетотоксиклик, ўсмалар ва эркакларда репродуктив фаолиятни бузилиш ҳавфининг омили ҳисобланади. Шу сабабли препаратни тавсия қилинганидан юқори дозаларда қўллаш, шунингдек даволаш курсини узайтириш мумкин эмас.\nПостмаркетинг тадқиқотларида цитолитик ва холестатик гепатит ривожланганлиги ҳақида ҳабар қилинган. Тиоколхикозидни ностероид ялиғланишга қарши восита (НЯҚВ) ёки парацетамол билан бирга қабул қилган пациентларда фульминант гепатит каби оғир ҳолатлар ҳақида хабар қилинган. Шифокор жигар интоксикациясида бўлиши мумкин бўлган симптомлар ҳақида пациентни огоҳлантириши керак.\nКотрилакстм нинг ҳар бир таблеткаси 46 мг лактоза моногидратини сақлайди. Галактозани ўзлаштираолмаслигикамучрайдиган наслий шакли, Лапп лактаза етишмовчилиги, глюкозагалактоза мальабсорбцияси ёки сахаразоизомальтаза етишмовчилиги бўлган пациентларга препарат буюрилмайди.\nТиоколхикозид тутқаноқ билан касалланган ёки ҳуруж юз бериши хавфи бўлган пациентларда хуруж юз беришини тезлаштириши мумкин.\nАёл пациентни бўлиши мумкин бўлган ҳомиладорликдаги потенциал хавф ва контрацепция усулларининг самарадорлиги ҳақида огоҳлантириш керак. Агар диарея кузатилса, тиоколхикозид билан даволашни тўхтатиш керак. Гипотонияси бўлган пациентларда препаратни қўллашда эътиборли бўлиш керак.\nБеморларнинг махсус гуруҳлари билан боғлиқ бўлган қўшимча маълумотлар\nЖигар ёки буйрак етишмовчилиги бўлган пациентларда препаратнинг хавфсизлиги ва самарадорлиги аниқланмаган.\nПрепаратнинг хавфсизлиги бўйича маълумотлар йўқлиги туфайли, 16 ёшгача бўлган болаларга буюрилмайди.\nКекса ёшдаги пациентларда препаратнинг ҳавфсизлиги ва самарадорлиги аниқланмаган.\nҲомиладорлик (Х категорияси)\nҲайвонларда ўтказилган клиник тадқиқотлар тиоколхикозид репродуктив фаолиятга таъсир қилишини, шу жумладан тератоген самараси борлигини кўрсатди. Ҳомиладор аёлларда тиоколхикозидни қўллаш бўйича адекват ва яхши назорат қилинган тадқиқотлар ўтказилмаган, шу боис ҳомила ва инсон эмбрионига потенциал хавфи аниқланмаган. Шунинг учун препаратни ҳомиладорлик даврида, шунингдек ҳомиладор бўлиш потенциали бўлган, лекин даволаш даврида контрацепциянинг самарали усулларини қўлламайдиган аёлларда қўллаш мумкин эмас.\nТиоколхикозид она сутига ажралиб чиқиши сабабли, препаратни лактация даврида қўллаш мумкин эмас.\nТранспорт воситалари ва потенциал хавфли механизмларни бошқариш қобилиятига препаратнинг таъсири юзасидан маълумотлар йўқ. Клиник тадқиқотлар тиоколхикозид психомотор реакцияларга таъсир қилмаслигини кўрсатди. Шу билан бир қаторда, кам ҳолларда уйқучанлик кузатилган; шу сабабли транспорт воситалари ва механизмларни бошқаришда эҳтиёткорликка риоя қилиш керак.\nСимптомлари: Тиоколхикозидни қабул қилган пациентларда дозани ошириб юборилишининг специфик симптомлари ҳақида ҳабар қилинмаган.\nДаволаш: Дозани ошириб юборилган ҳолларида шифокор назорати ва симптоматик даволашни ўтказиш тавсия қилинади.\nКотрилакстм 4 мг/2 мл м/и инъекция қилиш учун эритма, ампулаларда. 6 ампула қўллаш бўйича йўриқномаси билан комплектда картон қутига жойланган.\nБошқа чиқарилиш шакллари\nКотрилакстм 4 мг таблеткалар.


05 декабр 2021, Тошкент вақти: 20:04\nХитойда молия институтлари ва тўлов компанияларига криптовалюталар билан боғлиқ хизматлар кўрсатишни тақиқловчи чекловлар кучайтирилди.\nЯнги чекловлар 2017 йилда киритилган тақиқни янада қаттиқлаштиради. Янги қонунда “виртуал валюталар ҳеч қандай ҳақиқий қиймат билан дастакланмаслиги” белгилаб қўйилди.\nҚуйида бу чорага нима туртки бўлгани ва унинг криптовалюталарга таъсири ҳақида “Reuters” агентлиги чоп этган мақола мазмуни билан танишишингиз мумкин.\nЯнги чекловлар нимадан иборат?\nЖорий ҳафта бошида Хитойдаги банк ва онлайн тўлов ширкатларини ўз ичига олган уч молия ташкилотлари бирлашмаси ўз аъзоларига 2017 йилги қонунга биноан крипто хизматларни кўрсатишни, хусусан, ҳисоб очиш, рўйхатга олиш, савдо қилиш, клиринг, ҳисоб-китоб ва суғурта амалиётларини ўтказиш тақиқланишини эслатди.\nАммо Хитой халқ банки эълон қилган янги тақиқ аввал тилга олинмаган хизматларни ҳам ўз ичига олади.\nМасалан, янги қонунда муассасаларга виртуал валюта қабул қилиш ёки уларни тўлов ва ҳисоб-китоб амалиётлари учун ишлатиш тақиқланиши аниқ кўрсатилган. Шунингдек, муассасалар криптовалюталарни юань ёки хорижий валюталарига алмаштириш хизматларини тақдим эта олмайди.\nБундан ташқари, муассасаларга криптовалютада омонат сақлаш, гаров хизматларини кўрсатиш ва крипто билан боғлиқ молиявий маҳсулотларни чиқариш тақиқланди. Шунингдек, трест ва жамғарма маҳсулотлари учун виртуал валюталардан инвестиция мақсадларида фойдаланиш ман этилади.\nХитойда криптовалюталарга қарши дастлабки қоидалар қандай эди?\nХитой криптовалюталарни қонуний тўлов воситаси деб тан олмайди. Мамлакат банк тизими криптовалюталарни қабул қилмайди ёки улар билан боғлиқ хизматларни кўрсатмайди.\n2013 йилда ҳукумат биткоинни виртуал товар деб таърифлаган ва жисмоний шахсларга унинг онлайн савдосида эркин қатнашиш ҳуқуқи берилганди. Бироқ ўша йил охирида молиявий регуляторлар банклар ва тўлов компанияларига биткоин билан боғлиқ хизматларни кўрсатишни тақиқлади.\n2017 йил сентябрь ойида Хитойда сармоядорларни ҳимоя қилиш ва молиявий хатарлар олдини олиш мақсадида бирламчи оммавий таклифлар ҳам тақиқланди.\nШунингдек, криптовалюталарни қонуний тўлов воситаларига алмаштириш тақиқланди.\nЧекловлар ортидан криптовалюта хизматларини кўрсатувчи аксар ширкатлар ёпилди ёки офшор фаолият юритишга ўтди.\nХитой нима учун назоратни кучайтирди?\nХитой Халқ банки криптовалюталар устидан назоратни кучайтирар экан, улар савдосидаги спекуляция “одамлар мулкининг хавфсизлиги ва нормал иқтисодий ва молиявий тартибга” таҳдид солишини билдирди.\nКриптовалюталар юанга солаётган таҳдид туфайли Хитой халқ банки ўз рақамли валютасини жорий қилди.\nЧекловларнинг таъсири қандай бўлади?\nЯнги чекловлар жисмоний шахсларга турли хил тўлов каналлари орқали криптовалюталарни сотиб олишни мушкуллаштиради. Қолаверса, чекловлар туфайли криптовалюталарни юанга алмаштириш қийинлашади.\nБундан ташқари, банклар ва тўлов компаниялари криптовалюталар билан боғлиқ пул оқимларини аниқлашда қийинчиликларга дучор бўлишини кутиш мумкин.\nНью-Йорк университети илмий тадқиқотчиси Уинстон Ма янги қоидалар Хитойнинг молия тизими криптовалюталар билан боғлиқ операцияларни йўқ қилишга қаратилгани ва ҳукумат крипто активларига қарши янги чекловларни жорий қилиши мумкинлигини кўрсатади деди.


BBC Uzbek - Multimedia - Россиядаги меҳнат муҳожирлиги замонавий қуллик кўринишими?\nСўнгги янгиланиш 21 июн 2011 - 20:04 GMT\nРоссиядаги меҳнат муҳожирлиги замонавий қуллик кўринишими?\nХалқаро Валюта жамғармаси маълумотларига кўра, ҳар йили Россияга 12,5 миллион мигрант боради.\nРоссиядаги расмий статистика эса бундан икки баравар кам рақамни кўрсатади.\nМамлакатга четдан келадиган меҳнат муҳожирларга мўлжалланган квоталар йил сайин камайтириб борилмоқда.\nБироқ Россия ҳукумати миграция назорати тизимини ислоҳ қилиш ва ноқонуний меҳнат муҳожирлари учун қонуний шароит яратишга шошилмаяпти.\nРасмий ҳисоб-китобларга кўра, 2010 йилда Россияда уч миллиондан зиёд ишчи меҳнат қилган.\nРоссиядаги кўпгина бизнес соҳалари вакилларининг айтишларича, бугуннинг ўзидаёқ ишчи кучи етишмаяпти, айрим таҳлилчилар эса меҳнат муҳожирлари учун Россияда юзага келган вазиятни замонавий қулчилик деб атамоқдалар.\nБи-би-си мухбири Наталя Тузовская тайёрлаган видеолавҳа.


O’zLiDeP Андижон вилоят Кенгаши томонидан БПТлар фаолияти ўрганилмоқда | O'zLiDeP\nХалқ депутатлари Қўрғонтепа туман Кенгаши депутатлигига тумандаги бошланғич партия ташкилотларидан кўрсатилган номзодларнинг 15 нафари сайловда ғолиб бўлгани бежиз эмас. Улар бугун ана шу ишончни оқлаб, халққа камарбаста бўлмоқдалар. Тумандаги мавжуд 52 та бошланғич партия ташкилотида айни вақтда 3250 нафар сафдошимизнинг борлиги қувонарли. Аммо ютуқларга алданмаслик керак, янада шижоат билан ишлаб, қуйи бўғинлар фаолиятини жонлантириш, мудраётганларини уйғотиш зарур.\nАйни мақсадларни ўзида ифода этган O’zLiDeP Андижон вилоят Кенгаши раиси Хуршидахон Халилова раҳбарлигидаги ишчи гуруҳнинг ташрифи дастлаб халқ депутатлари туман кенгашидаги партия депутатлик гуруҳи аъзолари билан самимий учрашувдан бошланди. Давра суҳбатида халқ ноибларининг БПТлар фаолиятини ривожлантириш юзасидан таклиф ва мулоҳазалари ўртага ташланди. Очиқ мулоқот БПТларга ташрифлар билан давом этди.\n“Ягона Шарқ замини” хусусий корхонаси 2011 йилда атиги 4 нафар ишчи билан фаолиятини бошлаган. Бугунга келиб бу ерда меҳнат қилаётганлар сони 46 нафарга етди. Сутни қайта ишлаш ва қандолатчилик маҳсулотлари ишлаб чиқариш йўналишларида иш олиб бораётган тадбиркорлик субъекти маҳсулотлари ички бозорда ўз харидорларига эга. Тадбиркор Ифтихор Жўраев бир йилда 400-500 миллион соф даромад олаётганини мамнунлик билан қайд этди. Вилоятдаги 5 та туманда 260 та савдо шоҳобчалари билан шартнома тузилган. Биргина сутни қайта ишлаш йўналишида 14 хил маҳсулот эл дастурхонига тортиқ этилмоқда.\nДеярли барча ишчи-хизматчилар корхона қошида ташкил этилган бошланғич партия ташкилоти аъзолари. Улар сиёсий майдоннинг янгиликларига, жараёнларга бефарқ эмаслиги суҳбатларимизда яққол намоён бўлди. Ишчи гуруҳнинг ўрганишлари натижасида мазкур қуйи бўғин фаолияти тажриба сифатида оммалаштириш учун белгиланди.\nХонобод шаҳрида давом этган ўрганишларда туманда мавжуд БПТлар атрофлича таҳлил қилинди. Иш жараёнини қониқарил ташкил қилолмаётган қуйин бўғинлар учун намунали БПТларда мастер-класс машғулотлари ташкил қилиниши таъкидланди.\n“Доломит” масъулияти чекланган жамияти қошидаги қуйи бўғин 2017 йилда 12 нафар сафдош билан фаолиятини бошлаган. Бугунга келиб уларнинг сони 60 тага етди, аммо бу ўтган йил сарҳисоби учун паст кўрсаткич. Тўғри, мазкур бошланғич партия ташкилоти намунали ишлайди, сиёсий жараёнларда етакчи. Бироқ аъзолар сони янада кўпайтирилса, марралар яна-да юқори олинади.\n“Илҳомжон-Иномжон” масъулияти чекланган жамияти қошидаги бошланғич партия ташкилоти 2016 йилда 20 нафар аъзо билан ташкил этилган. Айни вақтда бу ердаги сафдошларимиз сони 65 нафарга етган. Ўтган тўрт йил давомида тарғибот ишларида сусткашликка бир қадар йўл қўйилганлиги боис кўрсаткич юқори бўлмагани бор гап.\n-Албатта, ўрганишларимиз ўзини оқламоқда, - дейди партия вилоят Кенгаши БПТлар билан ишлаш гуруҳи раҳбари, халқ депутатлари Андижон шаҳар кенгаши депутати Диёрбек Абдусаматов. – Айрим қуйи бўғинларимизда аъзолар сафи кенгаймаган, айримларида сафдошларимиз кўпу, аммо фаолият жонланмаган. Шунинг учун ҳам намунали бошланғич партия ташкилотларини алоҳида рағбатлантириб боришни келишиб олдик. Тажриба мактаби сифатида юқори натижаларга эришаётган қуйин бўғинларга “БПТ экскурсияси”ни ташкил қилишни йўлга қўямиз.\nИшчи гуруҳнинг мазкур тадбирлари жойларда давом этмоқда.


Ювинтираётганда ҳар бир қулоқ учун алоҳида пахта тампонидан фойдаланинг. Гўдак қулоғини фақатгина кўринадиган қисмларини тозаланг. Қулоқ тозалашда гўдак ёғидан фойдаланиш жуда мақсадга мувофиқ, чунки у кирларни енгиллик билан тозалайди.\nГўдакнинг териси намликни катта одамни терисига нисбатан тезроқ йўқотади ва табиий ҳимоясиз қолади. Шунинг учун намлик мувозанатини тиклаш ва сақлаш лозим.\nСизга зарур бўлади:\nКичик хажмли сув учун идиш\n100-200 мл уй ҳароратидаги қайнатилган сув\nНамлантирувчи гўдак креми\nГўдакни йўргак мосламасига ётқизинг, ювинтиришдан бошланг.\nХона хароратидаги қайнатилган сувни алоҳида идишга қуйинг. Пахта тампонини ҳиёл намлаб, қовоғининг ташқи қисмидан ички қисмига артинг. Ҳар бир кўзни тозаланг. Қулоқ чаноғида пайдо бўлган кирларни ёғ ва пахта таёқчалари ёрдамида тозаланг. Зарурият туғилганда бурунни пахта пилиги билан тозаланг.\nГўдакни ечинтириб, 3-5 дақиқа қорни билан ётқизиб қўйиш фойдадан ҳоли эмас. Бундай ҳаво ванналари гўдак соғлиғи ва териси учун зарурдир.\nНамлантирувчи гўдак креми ёки молочкосини тананинг ҳамма бўғинларига суриб чиқинг. Таглик ости кремини бут бўғинига ва таглик ости қисмига суртинг.\nТагликни тақинг ва фарзандизгизни кийинтиринг.\nКундалик гўдак терисини парваришлашда фақатгина табиий йўл билан намликни тикловчи маҳсус воситалардан фойдаланинг.\n- Joylandi: 10.04.2016 02:56\n- Kanal: Shirintoyingiz Uchun!\nMoqina.Net » Bosh Sahifaga » Shirintoyingiz Uchun!ga » Qizlarga Maslahat!ga


Ўзбекистонга визасиз сафар қилишга шошилманг! | Туркистон Сиёсий сақофий таҳлилий сайт!\nЎзбекистонга визасиз сафар қилишга шошилманг!\nЎзбекистон президенти Шавкат Мирзиёев бошчилигидаги ҳайъат аъзолари Тожикистонлик ҳамкорлари билан Душанбе шаҳрида бир қанча ҳужжатларга имзо қўйишди. Битимга биноан, икки мамлакат фуқаролари 30 кун мобайнида визасиз тарзда кирди-чиқди қилишлари мумкин бўлди. Аммо Ўзбекистон чегара пости ҳали ҳанузгача Тожикистон фуқароларининг Ўзбекистонга ўтишига рухсат бермаяпти. Куч органларини айтишича, ушбу шартнома фақат парлемент томонидан тасдиқлансагина куча киради.\n“Азия Плюс” нашри, Тожикистон ички ишлар вазирлигига қарашли манбага таяниб хабар беришича, гарчи янги шартнома имзоланган бўлса-да, Тожикистон фуқаролари қўшни давлатга визасиз сафарга чиқишга шошилмаслиги керак. Зеро Ўзбекистон томон маълум сабабларга кўра мамлакат ҳудудига киришликка имкон беролмайди.\n“Дарҳақиқат, жорий йилнинг 9 мартида икки давлат орасида кўп шартномалар имзоланди, муваққат визасиз режим ўрнатиш ҳам шу шартномалардан бири ҳисобланади. Аммо шунга қарамай, фуқароларни овора бўлиб чегара постлари олдида навбат кутиб, умидвор бўлишларидан огоҳлантирамиз. Чунки то Ўзбекистон парламенти қарорни тасдиқлаб имзо қўймас экан, уни жорий қилиш имкониятимиз йўқ”, дейди манба.\n“Азия Плюс” хабига кўра, Тожикистон куч тизими шартноманинг иложи борича қисқа муддатда татбиқ этилиши хусусида қайғурмоқда. Маълум бўлишича, Тожикистон ва Ўзбекистон орасидаги визасиз режим, узоғи билан бир ой мобайнида парламент тарафидан кўриб чиқилиб, тасдиқланади. Аммо умумий баҳо берганда, давлатлараро шартномалар камида уч ой мобайнида ўз тасдиғини топади. Шундай экан, яқин келажакда визасиз режим ўрнатиш, қисқа, чекланган бўлса-да, икки қўшни мамлакат фуқароларига кенглик яратиши ҳозирча амри маҳол.\nЭндиликда фақат чегара атрофидаги туман аҳолиси 5 кунлик визасиз Ўзбекистон ҳудудига киришликка ҳақли холос.\nЮқоридаги шартнома Мирзиёев раҳбарлигида имзоланган муҳим шартномалардан бири ҳисобланади. Сафар чоғида икки мамлакат орасида жами 40 шартнома имзоланди, улар орасида 27 таси давлатлараро шартномалар сирасига киради.\nТожикистон, МДХ давлатлари орасида Ўзбекистон билан визалик алоқада бўлган ягона мамлакат ҳисобланади.\nЕИ Россияга қарши санкциялар муддатини узайтирди


Марказий банк сўмнинг кескин девалвацияси бўлмаслиги керак деб ҳисоблайди\n16 Oktabr 13:03 / Published in Иқтисодиёт\nМарказий банк Ўзбекистонда сўмнинг қадрсизланиш эҳтимолини баҳолади, жорий йилда у 8,6% га қадрсизланганига қарамай.\nМарказий банк йил охиригача валюта курсининг кескин тебранишлари эҳтимоли паст деб ҳисоблайди. Интервенциялар учун регулятор 300 миллион долларлик валюта захирасига эга бўлиб, уни чет эл валютасига талаб сезиларли даражада ошган тақдирда ишлатиши мумкин.\nЯнвар-сентябр ойларида Ўзбекистон миллий валютасининг долларга нисбатан курси 8,6% га пасайди, бу Марказий банк маълумотларидан келиб чиқади.\nРегуляторнинг фикрига кўра, валюта курси динамикаси нисбатан барқарорлашди. Агар январ-апрел ойларида бу сумма 6,6% га девалвация қилинган бўлса, май-сентябр ойларида – 2% га қилинган.\nЙил охирига қадар миллий валюта динамикаси ички валюта бозоридаги талаб ва таклифнинг ҳозирги нисбати асосида ички ва ташқи макроиқтисодий омиллар таъсири остида шаклланади, деб таъкидлайди Марказий банк.\nМарказий банк валюта курсининг кескин ўзгаришига олиб келадиган асосий хатарларни паст деб баҳолайди. Шу билан бирга, йил охиригача чет эл валютасига талаб ва таклиф мувозанатини сақлаш учун этарли шароитлар мавжуд, деб ишонтирмоқда регулятор.\nЯнвар-сентябр ойларида компаниялар ички валюта бозорида қиймати 10,7 миллиард долларга тенг валюта сотиб олдилар. Ушбу давр мобайнида бозордаги валюта таклифининг умумий ҳажми 7 миллиард долларни ташкил этди. Қолган 3,7 миллиард доллар Марказий банкнинг аралашуви билан тўлиқ қондирилди.\nМарказий банкнинг валюта интервенциялари олтин-валюта захираларининг «бетарафлиги» тамойилига асосланади, бу эса регуляторнинг валюта активларини соф сотиш ҳажмини йил давомида сотиб олинган пул олтин миқдори доирасида ушлаб туришини англатади.\nМарказий банк ушбу тамойилга мувофиқ интервенцияларни октябр-декабр ойларида давом эттиришни режалаштирмоқда. Шу билан бирга, чет эл валютасига талаб сезиларли даражада ошган тақдирда, агар керак бўлса, йил бошидан бери олтин сотиб олиш ва интервенция операциялари ўртасидаги фарқ натижасида пайдо бўлган 300 миллион долларлик валюта захирасидан фойдаланиш мумкин.\nУшбу давр мобайнида жисмоний шахслар валюта айирбошлаш шохобчалари орқали 3,2 миллиард долларга сотдилар, 2,9 миллиард долларга сотиб олдилар.\nTagged under: ДЕВАЛВАЦИЯ, ИМКОНИЯТ, ПАС, СУМ, ЭҲТИМОЛДАН ЙИРОҚ, ЭҲТИМОЛИК


Сардобада “Энг обод маҳалла”, “Энг тоза кўча” ва “Энг покиза хонадон”лар аниқланди | "Адолат" СДП\nСардобада “Энг обод маҳалла”, “Энг тоза кўча” ва “Энг покиза хонадон”лар аниқланди\nМаҳаллалар ободлиги-ю, хонадонлар покизалиги кўп жиҳатдан ўзимизга ҳам боғлиқ эканлигини гоҳида унутиб қўямиз. Тоза жойларни кўриб кишининг бахри-дили очилади. Кайфияти кўтарилади. Умуман, дунёга чиройли нигоҳ билан қарашига замин яратади. Покиза жойларда атроф-муҳитнинг ифлосланиши каби нохуш ҳолатлар ҳам содир бўлмайди.\nЎзбекистон “Адолат” СДП ушбу йўналишда ўзининг қатор лойиҳалари орқали халқимиз учун беминнат хизмат қилиб келмоқда. Хусусан, “Тозалик йўлида бирлашайлик” лойиҳасини шулар сирасига киритиш мумкин. Ушбу лойиҳа орқали маҳаллалар, кўчалар, хонадонларда тозалаш, ободонлаштириш ишлари олиб борилиб, жойларнинг янада обод этилишига ҳисса қўшилмоқда.\nЯқинда партиянинг Сардоба туман Кенгашида мазкур лойиҳа бўйича тадбир ўтказилиб, “Энг тоза кўча”, “Энг обод маҳалла”, “Энг покиза хонадон” йўналишлари бўйича ғолиблар аниқланди. Унга кўра тумандаги 15 та МФЙ орасидан “Файзлиобод” маҳалласи “Энг обод маҳалла”, 239 та кўчадан “Наврўз” МФЙдаги “Шарқ” кўчаси “Энг тоза кўча”, 9316 та хонадон орасидан “Наврўз” МФЙдаги Фалак кўчаси 11 уй 5 хонадонда истиқомат қилувчи А.Миролимлар хонадони “Энг покиза хонадон” сифатида танлаб олинди.\nҒолибларга туман партия ташкилотининг фахрий ёрлиқлари топширилди.\nСардоба туман Кенгаши раиси


Тинчлигимиз ва осойишталигимиз ўз қўлимизда | Ўзбекистон "Адолат" социал-демократик партияси\n31 Август, 17:22 • Андижон вилояти, Депутат минбари, Муносабат, Янгиликлар • 243 марта кўрилди • Комментариев к записи Тинчлигимиз ва осойишталигимиз ўз қўлимизда нет\nБугунги кунда аҳолининг тинч ва осойишта ҳаёт кечиришини таъминлаш, жиноятчилик ва ҳуқуқбузарликларга қарши курашиш, жамоат тартиби ва хавфсизлигини сақлаш кенг жамоатчилик олдида турган асосий вазифа демакдир. Бу борада биргина ҳуқуқ-тартибот идораларининг ходимларига вазифа юклаш тўғри эмас. Гап юрт тинчлиги хақида борар экан зиммамиздаги масъулиятни ошириш, ўз уйингни ўзинг асра, шиори остида иш олиб бориш барчамизни биргаликда фаолият юритишга ундайди. Бу айни вақтда. Президентимиз томонидан олиб борилаётган давлат сиёсатида энг муҳим ва устувор ўрин эгаллаётгани ҳам бежиз эмас.\nШу маънода Ўзбекистон Республикаси Президенти Шавкат Мирзиёевнинг ички ишлар органлари тизимида олиб борилаётган ишларнинг аҳволи, муаммолар ва келгусидаги вазифаларга бағишланган видеоселектор йиғилишида билдирган фикрлари жамоатчилик ва сиёсий институтлардан бу борадаги фаолиятни танқидий кўриб чиқишни талаб этмоқда. Чунки бу масала бугун юртимизда барча ижтимоий-иқтисодий ислоҳотларнинг муваффақиятли амалга оширилиши, мамлакатимизни модернизация қилиш ва янгилашнинг энг асосий шарти ва гаровидир.\nЎзбекистон “Адолат” СДПнинг “Буюк ва муқаддассан хур Ўзбекистон!” лойиҳаси доирасида амалга ошираётган ишларимиз ҳам айни шу мақсадга қаратилган. Кейинги вақтда маҳалла фуқуаролар йиғинларининг фаоллари билан хонадонма хонадон юриб оилалардаги маънавий муҳитни соғломлаштириш, фуқароларни ватанпарварлик чақириш, айниқса ёшларга алоҳида эътибор қаратаётганимиз бежиз эмас. Чунки тинчлигимизни, мустақиллигимизни қанчалик бебаҳо неъмат эканлигини тушуниб етсакгина унинг қадрига етамиз.\nБу соҳада парламент ва жамоатчилик назоратининг кучайтирилгани, маҳаллий Кенгашларда масъул шахсларнинг ҳисоботларини танқидий муҳокама қилиш, улар фаолиятини баҳолаш бўйича янги тизим яратилгани ҳам бежиз эмас. Бунга қўшимча партия фаоллари ва халқ вакилларининг жойлардаги сайёр тадбирларини янада кучайтириш мақсадга мувофиқдир.Токи юртдошларимизнинг ҳуқуқий маданияти юксалиб, юрт тақдирига ва бугунги тинч ҳаётимизга масъулият кўзи билан қарасин.\nКейинги вақтда республикамизда ҳар пайшанба “Ҳуқуқбузарликлар профилактикаси куни” этиб белгиланиб, ҳафтанинг шу кунида амалга оширилиши лозим бўлган тадбирлар қатъий, аниқ ва тизимли равишда ўтказиб келинаётгани ўз самарасини бермоқда. Партиядошларимиз ҳам бу тадбирларда фаол иштирок этиб, жамоатчиликнинг, айниқса вояга етмаган ёшларнинг тўғри йўлдан адашиши ва жиноят кўчаларига кириб қолишига қарши курашмоқда. Маҳалалларда ўтказилаётган маданий-маърифий ҳамда спорт тадбирларида иштирок этувчилар сони ортиб бораётганининг самараси жиноятчилик ва ҳуқуқбузарликлдар сони камайиб бораётганида кўзга ташланмоқда.\nЮқоридагиларга қарамай бу борада хали олдимизда амалга ошириладиган қатор вазифалар турибди. Президентимиз таъкидлаб ўтганларидек, айрим ҳудудларда ишлар хўжакўрсинга, фақат қоғоз учун бажарилаётгани, бунинг оқибатида вазият ижобий томонга ўзгармаётганини инъкор этиб бўлмайди. Ҳамма жойда ҳам профилактик тадбирлар самарадорлиги етарли даражада таъминланмоқда, деб айта олмаймиз. Ҳуқуқбузарликлар ва жиноятчиликнинг олдини олиш фақат ички ишлар органининг вазифаси деган эскича қарашдан воз кечиб, барча хушёрликни ошириши, жиноятчиликларга қарши биргаликда курашиши лозим. Токи хеч қандай куч бизни танлаган йўлимиздан адаштира олмасин. Оиламиз, маҳалламиз ва юртимиз тинчлигини сақлаш йўлида масъулиятни унутмайлик.\nҲалқ депутатлари Қўрғонтепа туман кенгаши депутати.\nТинчлигимиз ва осойишталигимиз ўз қўлимизда was last modified: Август 31st, 2017 by matbuot\n« Амалий ишлар кўпайса, хайрихоҳлар сафи ортади Сиёсий форум янгиланишларга етаклади »


Депутатлар Биринчи Президент мақоласи ҳақида | Қозоғистон янгиликлари: Сўнгги хабарлар «Kazakh TV» каналида | Kazakh TV\nКелажакка ишончни мустаҳкамлаш. Яқинда чоп этилган Биринчи Президентнинг «Бирга бўлсак – енгамиз» мақоласида, депутатлар фикрича, Нурсултон Назарбоев ўтмишни таҳлил қилган, бугунги кунни баҳолаган ва келажакка йўлланма берган. Мурожаатда айтилишича, оғир кунларда бирорта фуқаро эътибордан четда қолмайди.\nАЗАТ ПЕРУАШЕВ, ҚОЗОҒИСТОН РЕСПУБЛИКАСИ ПАРЛАМЕНТИ МАЖИЛИСИ ДЕПУТАТИ:\n- Мақолани ўқиб чиқдим. Президент юзага келган вазият хусусида фикрларини билдирган. Биринчи Президент сифатида у давлатимиз фаолиятига маънавий, ахлоқий ва маърифий баҳосини берди. Унинг айтишича, бугунги кунда барча маҳкамалар фаолияти формати ўзгариши лозим.\nГЕННАДИЙ ШИПОВСКИХ, ҚОЗОҒИСТОН РЕСПУБЛИКАСИ ПАРЛАМЕНТИ МАЖИЛИСИ ДЕПУТАТИ:\n- Мақоланинг маълум жиҳатларига келсак, энг аввало давлатга, давлат раҳбарига ёрдам кўрсатишимиз зарур. Айни вақтда, Бауржан Мўмиш ўғлининг сўзларини эсга олгим келди: “Тартибга бўйсунган қул бўлмайди”. Мақаолада барча шарт-шароитлар мамлакат хавфсизлигини таъминлаш учун йўналтирилгани айтилган.\nкоронавирусНурсултон НазарбоевҚозоғистоннинг биринчи президентиБиринчи Президент жамғармаси